open-index/open-wikipedia-markdown huggingface dataset:
ഫോറസ്റ്റ് മ്യൂസിയം കുളത്തൂപ്പുഴ

ലഘുചിത്രം
കൊല്ലം ജില്ലയിലെ കുളത്തൂപ്പുഴയിൽ സ്ഥിതി ചെയ്യുന്ന വനവുമായി ബന്ധപ്പെട്ട മ്യൂസിയമാണ് **കുളത്തുപ്പുഴ ഫോറസ്റ്റ് മ്യൂസിയം**. വനം വകുപ്പിന്റെ ഉടമസ്ഥതയിലുള്ള ഇത് മൂന്നര ഏക്കറിലാണ് സ്ഥിതി ചെയ്യുന്നത്. സംസ്ഥാനത്തെ ഏറ്റവും വലിയ വന മ്യൂസിയമാണ് ഇത്. വന വൈവിധ്യങ്ങളുടെ മാതൃകകൾ, വന്യജീവി ശില്പങ്ങൾ, കുട്ടികളുടെ പാർക്ക്, വനവിഭവങ്ങളുടെയും തടിയിനങ്ങളുടെയും മാതൃകകൾ, ഗോത്രസംസ്കാര ശേഷിപ്പുകൾ എന്നിവ മ്യൂസിയത്തിലുണ്ട്. ഫോറസ്റ്റ്മായി ബന്ധപ്പെട്ടുള്ള എല്ലാ കാര്യങ്ങളും റൂമുകൾ തിരിച്ചാണ് തയ്യാറാക്കിട്ടുള്ളത്. ടിമ്പർ മ്യൂസിയം, കേരളം, വനങ്ങൾ, തണ്ണീർത്തടങ്ങൾ, അനന്യമായ ജൈവിക വ്യവസ്ഥകൾ, രൂപാന്തരികത യാഥാർത്ഥ്യം, നിർമിതബുദ്ധി, ആദിവാസി കുടിലുകൾ, എന്നിവ ഉൾപ്പെടുത്തിയാണ് മ്യൂസിയം രൂപകല്പന ചെയ്തിട്ടുള്ളത്. പ്രകൃതി, ജൈവവൈവിധ്യം, സംസ്കാരം എന്നിവയെക്കുറിച്ച് ജനങ്ങളെ ബോധവത്കരിക്കാനും ഗവേഷണ അവസരങ്ങൾ നൽകാനും ഈ പ്രകൃതി ചരിത്ര മ്യൂസിയം ലക്ഷ്യമിടുന്നു. ഇൻഫർമേഷൻ സെൻ്റർ, പരിശീലന ഹാൾ, തടി മ്യൂസിയം, അഞ്ച് എക്‌സിബിഷൻ ഹാളുകളുള്ള മ്യൂസിയം കോംപ്ലക്‌സ്, ആദിവാസി കുടിലുകൾ, ആർട്ടിഫിഷ്യൽ ഇൻ്റലിജൻസ് റൂം, കുട്ടികൾക്കുള്ള കളിസ്ഥലം, ഫുഡ് കോർട്ട്, ഇക്കോ ഷോപ്പ്, ഗസ്റ്റ് ഹൗസ് എന്നിവ ഉൾപ്പെടെയുള്ള സൗകര്യങ്ങൾ ഇതിൽ ഉൾപ്പെടുന്നു. 

## അവലംബം
ടി.എസ്. ശ്യാംകുമാർ

സംസ്‌കൃതപണ്ഡിതനും അധ്യാപകനും സാമൂഹ്യ ചിന്തകനും  സാംസ്കാരിക വിമർശകനും ഗവേഷകനും ചരിത്രകാരനുമാണ് **ടി.എസ് ശ്യാംകുമാർ**. നിരവധി പ്രഭാഷണങ്ങളും പ്രബന്ധങ്ങളും അദ്ദേഹത്തിന്റെതായിട്ടുണ്ട്. "ആരുടെ രാമൻ " എന്ന ശ്യാംകുമാറിന്റെ പുസ്തകത്തിന് 2024-ലെ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമിയുടെ ജി.എൻ പിള്ള പുരസ്കാരം ലഭിച്ചു. . 

## ജീവിതരേഖ
ആലപ്പുഴ ജില്ലയിലെ ഹരിപ്പാടിനടുത്തുള്ള അപ്പർകുട്ടനാട് ഗ്രാമമായ വീയപുരം  സ്വദേശിയാണ് ശ്യാംകുമാർ. കാലടി ശ്രീ ശങ്കരാചാര്യ സംസ്കൃത സർവകലാശാലയിൽ നിന്നും സംസ്കൃത സാഹിത്യത്തിൽ ബിരുദവും ബിരുദാനന്തര ബിരുദവും എം.ഫിൽ ബിരുദവും ഡോക്ടറേറ്റും കരസ്ഥമാക്കി. മഹാത്മാ ഗാന്ധി സർവകലാശാലയിൽ നിന്നും കൗൺസിലിങ് സൈക്കോളജിയിൽ പ്രത്യേക പരിശീലനവും നേടി. പോണ്ടിച്ചേരി ഫ്രഞ്ച് ഇൻസ്റ്റിറ്റ്യൂട്ടിൽ റിസർച്ച് ഫെലോ ആയും,തേവര സേക്രട്ട് ഹാർട്ട് കോളേജിൽ സംസ്കൃത അധ്യാപകനായും പ്രവർത്തിച്ചിരുന്നു. ഇപ്പോൾ സംസ്കൃത അധ്യാപകനായി (വിദ്യാഭ്യാസ വകുപ്പ്, കോട്ടയം) സേവനം അനുഷ്ഠിച്ചു വരുന്നു.

## ശ്യാംകുമാറിന്റെ പുസ്തകങ്ങൾ
ലഘുചിത്രം|257x257ബിന്ദു
* ഹിന്ദുത്വ ഇന്ത്യ  
* ആരുടെ രാമൻ 
* വാദിക്കാനും ജയിക്കാനുമല്ല
* കേരളീയ തന്ത്രപാരമ്പര്യം
* താന്ത്രികത സംസ്കാരം ദർശനം
* തന്ത്ര പ്രായശ്ചിത്തം: കേരള സമൂഹവും ചരിത്രവും
* ശബരിമല : ഹിന്ദുത്വതന്ത്രങ്ങളും യാഥാർത്ഥ്യവും
* മൈത്രിയുടെ പൊരുൾ: സനാതന ധർമത്തിന്റെ വിമർശ പാഠങ്ങൾ
* സംസ്കൃതം സംസ്കാരം ബഹുസ്വരത 

## പുരസ്കാരങ്ങൾ

* കാലിക്കട്ട് സർവകലാശാലയിൽ നിന്നും മികച്ച ഗവേഷണ പ്രബന്ധങ്ങൾക്കുള്ള പണ്ഡിതർ ഇ.വി. രാമൻ നമ്പൂതിരി എൻഡോവ്മെൻ്റ് അവാർഡ്( 2015), 
* വി.കെ. നാരായണ ഭട്ടതിരി എൻഡോവ്മെൻ്റ് അവാർഡ്( 2016), 
* കെ.വി. ശർമ എൻഡോവ്മെൻ്റ് അവാർഡ് ( 2017),
* അംബേദ്കർ സേവാ ശ്രീ നാഷ്ണൽ അവാർഡ് (2013), 
* ബഹ്റീൻ പ്രതിഭാ പുരസ്കാരം (2013),
* യൂണിവേഴ്സിറ്റി ഗ്രാൻ്റ്സ് കമ്മീഷൻ്റെ രാജീവ് ഗാന്ധി നാഷ്ണൽ ഫെലോഷിപ്പ് (2017), 
* ദലിത് സമുദായ മുന്നണിയുടെ വില്ലുവണ്ടി പുരസ്കാരം (2025), 
* കേരള സാഹിത്യ അക്കാദമിയുടെ വൈജ്ഞാനിക സാഹിത്യത്തിനുള്ള ജി.എൻ. പിള്ള എൻഡോവ്മെന്റ് അവാർഡ് (ആരുടെ രാമൻ - 2025 )
* മേത്തല ശ്രീനാരായണ സമാജത്തിന്റെ ഗുരുദർശന പുരസ്കാരം ( മൈത്രിയുടെ പൊരുൾ എന്ന ഗ്രന്ഥത്തിന്, 2025 )
* പെരിയാർ മലിനീകരണ വിരുദ്ധ സമിതിയുടെ എം.കെ. കുഞ്ഞപ്പൻ അവാർഡ് (2025 )
* കെ.എം. മാത്യു എൻഡോവ്മെന്റ് കലാ സാഹിത്യ പുരസ്കാരം ( 2026 )

## വിവാദങ്ങൾ
സവർണ്ണ-ബ്രാഹ്‌മണ്യ പാരമ്പര്യത്തെ ചോദ്യചെയ്യുന്ന നിലപാടെടുത്തതിനും സനാതനധർമ്മത്തെ വിമർശനവിധേയമാക്കി ലേഖനങ്ങൾ പ്രസിദ്ധപ്പെടുത്തിയതിനും പ്രഭാഷണങ്ങൾ നടത്തിയതിനും ശ്യാംകുമാറിനെതിരെ സൈബർ ആക്രമണം, കയ്യേറ്റശ്രമം എന്നിവ ഉണ്ടായിട്ടുണ്ട്. മാധ്യമം ദിനപത്രത്തിൽ അദ്ദേഹം എഴുതിവന്ന 'രാമായണ സ്വരങ്ങൾ' എന്ന ലേഖനപരമ്പരക്കെതിരെ ഹിന്ദുത്വ സംഘടനകൾ കടുത്ത വിമർശനങ്ങളും ഭീഷണിയും ഉയർത്തുകയുണ്ടായി.

## അവലംബം

വർഗ്ഗം:ദലിത് എഴുത്തുകാർ
വർഗ്ഗം:ഗവേഷകർ
വർഗ്ഗം:കേരളത്തിലെ അദ്ധ്യാപകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:സംസ്കൃതപണ്ഡിതർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
അന്താരാഷ്ട്ര കയർ മ്യൂസിയം

ഇന്ത്യയിലെ കേരള സംസ്ഥാനത്തുള്ള ഒരു മ്യൂസിയമാണ് **അന്താരാഷ്ട്ര കയർ മ്യൂസിയം**. ആലപ്പുഴ ജില്ലയിലെ കലവൂരിലാണ് മ്യൂസിയം സ്ഥിതി ചെയ്യുന്നത്. ഇന്ത്യാ ഗവൺമെന്റിന് കീഴിലുള്ള സ്ഥാപനമായ കയർ ബോർഡ് ഓഫ് ഇന്ത്യയുടെ കീഴിലുള്ള ഒരു മ്യൂസിയമായ ഇത് ലോകത്തിലെ ആദ്യത്തേതും നിലവിൽ ഉള്ള ഏക കയർ മ്യൂസിയവും ആണ്.

## അവലോകനം
കയർ വ്യവസായം കേരളത്തിന്റെ സാമൂഹിക, സാംസ്കാരിക, സാമ്പത്തിക വശങ്ങളുമായി അടുത്ത ബന്ധമുള്ളതാണ്. വലിയ തോതിൽ കയർ, കയർ ഉൽപ്പന്നങ്ങൾ, വ്യവസായങ്ങൾ എന്നിവയുള്ള പ്രദേശമാണ് ആലപ്പുഴ എന്നതിനാൽ ആണ് ആലപ്പുഴ ജില്ലയിൽ അന്താരാഷ്ട്ര കയർ മ്യൂസിയം സ്ഥാപിക്കുന്നത്. ലോകത്തിലെ ആദ്യത്തേതും നിലവിൽ ഉള്ള ഏക കയർ മ്യൂസിയവും ഇത് ആണ്.

## ചരിത്രം
ഒരു അന്താരാഷ്ട്ര കയർ മ്യൂസിയം സ്ഥാപിക്കാനുള്ള ആശയം അന്നത്തെ കയർ ബോർഡ് ചെയർമാൻ പ്രൊഫ. ജി. ബാലചന്ദ്രൻ ആണ് ആദ്യം അവതരിപ്പിക്കുന്നത്. 2012 മെയ് മാസത്തിൽ കൊച്ചിയിൽ വെച്ച് നടന്ന 208-ാമത് കയർ ബോർഡ് യോഗത്തിലാണ് അന്താരാഷ്ട്ര കയർ മ്യൂസിയം ആരംഭിക്കാൻ തീരുമാനിച്ചത്. കയർ ബോർഡ് ഓഫ് ഇന്ത്യ രൂപീകരണത്തിന്റെ വജ്ര ജൂബിലി വർഷമായ 2014ൽ, കയർ മേഖലയിലെ ചരിത്രപരമായ സംഭവങ്ങളും സാങ്കേതിക മുന്നേറ്റങ്ങളുടെ പരിണാമവും ചിത്രീകരിക്കുന്ന മ്യൂസിയം സ്ഥാപിച്ചു. 2014 മെയ് 27 ന് അന്നത്തെ കേരള മുഖ്യമന്ത്രി ഉമ്മൻ ചാണ്ടിയാണ് മ്യൂസിയം ഉദ്ഘാടനം ചെയ്തത്.

## ലക്ഷ്യം
വർഷങ്ങളായുള്ള ഇന്ത്യയിലെ കയർ വ്യവസായത്തിലെ വിപ്ലവകരമായ സംഭവവികാസങ്ങൾ പ്രദർശിപ്പിക്കാനാണ് അന്താരാഷ്ട്ര കയർ മ്യൂസിയം സ്ഥാപിച്ചത്.

## ആകർഷണങ്ങൾ
ലഘുചിത്രം|മ്യൂസിയത്തിനുള്ളിലെ കയർ കലാസൃഷ്ടികൾ
കയർ, കയർ ഉൽപ്പന്നങ്ങൾ എന്നിവയുടെ നിർമ്മാണത്തിലെ പരമ്പരാഗത പ്രക്രിയകൾ, സാങ്കേതികവിദ്യയിലെ വികസനം, റെറ്റിംഗ്, ഫൈബർ വേർതിരിച്ചെടുക്കൽ, കയർ മേഖലയിലെ യന്ത്രവൽക്കരണത്തിന്റെ വരവ് എന്നിവ മ്യൂസിയം പ്രദർശിപ്പിക്കുന്നു. കയർ വ്യവസായത്തിന്റെ ഒരു ഹ്രസ്വ വീഡിയോ ഫിലിം ഇവിടെ പ്രദർശിപ്പിച്ചിരിക്കുന്നു, ഇത് വ്യവസായത്തിന്റെ ഉത്ഭവത്തെയും വളർച്ചയെയും കുറിച്ചുള്ള വിവരങ്ങളും ഏറ്റവും പുതിയ സംഭവവികാസങ്ങളെ കുറിച്ച് ഉള്ള അറിവ്കളും നൽകുന്നു.

മ്യൂസിയത്തോട് ചേർന്ന് ഒരു സുവനീർ ഷോപ്പുണ്ട്, അവിടെ നിന്നും സന്ദർശകർക്ക് വിവിധതരം കയർ കരകൌശല വസ്തുക്കൾ, കയർ ഡോർമാറ്റുകൾ, കയര് ആഭരണങ്ങൾ എന്നിവ വാങ്ങാം.

## പ്രവേശനം
തിങ്കളാഴ്ച ഒഴികെയുള്ള എല്ലാ ദിവസവും രാവിലെ 9:30 മുതൽ വൈകുന്നേരം 5 മണി വരെ ഈ മ്യൂസിയം പൊതുജനങ്ങൾക്കായി തുറന്നിരിക്കുന്നു. പൊതുജനങ്ങൾക്ക് പ്രവേശന ഫീസ് ഉണ്ട്.

## സ്ഥാനം
ആലപ്പുഴ ജില്ലയിലെ കലവൂരിലാണ് മ്യൂസിയം സ്ഥിതി ചെയ്യുന്നത്. ഏറ്റവും അടുത്തുള്ള ബസ് സ്റ്റേഷൻ 8 കിലോമീറ്റർ അകലെയുള്ള ആലപ്പുഴ ബസ് സ്റ്റാൻഡാണ്, ഏറ്റവും അടുത്തുള്ള റെയിൽവേ സ്റ്റേഷൻ കലവൂർ റെയിൽവേ സ്റ്റേഷനാണ് എങ്കിലും ഏറ്റവും സമീപമുള്ള പ്രധാന റെയിൽവേ സ്റ്റേഷൻ 10 കിലോമീറ്റർ അകലെയുള്ള ആലപ്പുഴ റെയിൽവേസ്റ്റേഷനും ഏറ്റവും സമീപമുള്ള വിമാനത്താവളം 75 കിലോമീറ്റർ അകലെയായ കൊച്ചി അന്താരാഷ്ട്ര വിമാനത്താവളവുമാണ്.

## അവലംബം

## പുറം കണ്ണികൾ

വർഗ്ഗം:കേരളത്തിലെ മ്യൂസിയങ്ങൾ
സത്യചിത്ര

മലയാളചലച്ചിത്രരംഗംത്ത് 1980-84 കാലഘട്ടത്തിൽ നടി എന്ന നിലയിൽ ശോഭിച്ചിരുന്ന ഒരു വ്യക്തിയാണ് സത്യചിത്ര. ഏകദേശം 26 ചിത്രങ്ങളിൽ അഭിനയിച്ചു. ആദ്യകാലചിത്രങ്ങളിൽ സിമി എന്ന പേരിലായിരുന്നു അറിഞ്ഞിരുന്നത്.  സത്യചിത്ര അഭിനയിച്ച സിനിമകളിൽ ജോഷി സംവിധാനം ചെയ്ത ചിത്രങ്ങളാണ് അധികം.    വികാരം തുളുമ്പുന്ന അവരുടെ ശരീരപ്രകൃതി കാരണം കാമുകി, വെപ്പാട്ടി, കൈനോട്ടക്കാരി, ഡാൻസർ പോലുള്ള വേഷങ്ങളാണ് അധികം അഭിനയിച്ചത്.

## മലയാളം സിനിമകൾ

		

## അവലംബം

വർഗ്ഗം:മലയാളചലച്ചിത്രനടിമാർ
സി. സദാനന്ദൻ മാസ്റ്റർ

രാജ്യസഭയിലേക്ക് നാമനിർദ്ദേശം ചെയ്യപ്പെട്ട അംഗവും ഭാരതീയ ജനതാ പാർട്ടി കേരള യൂണിറ്റിന്റെ വൈസ് പ്രസിഡന്റുമാണ് **സി. സദാനന്ദൻ മാസ്റ്റർ** (ജനനം 1964). ഒരു സ്കൂൾ അദ്ധ്യാപകനും രാഷ്ട്രീയക്കാരനുമാണ്.

2016,  2021 എന്നീ വർഷങ്ങളിൽ നടന്ന നിയമസഭാ തിരഞ്ഞെടുപ്പിൽ കൂത്തുപറമ്പ് നിയമസഭാ മണ്ഡലത്തിൽ നിന്ന് മത്സരിച്ചിരുന്ന സദാനന്ദൻ മാസ്റ്റർ പരാജയപ്പെട്ടു.

## ആദ്യകാല ജീവിതവും വിദ്യാഭ്യാസവും
കമ്മ്യൂണിസ്റ്റ് കുടുംബത്തിൽ ജനിച്ച മാസ്റ്റർ മട്ടന്നൂർ ശിവപുരം ഹയർ സെക്കൻഡറി സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കി. തുടർന്ന് മട്ടന്നൂർ (കണ്ണൂർ യൂണിവേഴ്സിറ്റി) പഴശ്ശി രാജ എൻ. എസ്. എസ്. കോളേജിൽ പ്രീ ഡിഗ്രി കോഴ്സ് പൂർത്തിയാക്കിയ അദ്ദേഹം തുടർന്ന് കൂത്തുപറമ്പിലെ സെന്റ് മേരീസ് കോളേജിൽ നിന്ന് ബിരുദം നേടി. കോളേജ് പഠനകാലത്ത് സി. പി. എം അംഗമായി സജീവമായിരുന്ന അദ്ദേഹം പിന്നീട് പ്രത്യയശാസ്ത്രപരമായ അഭിപ്രായവ്യത്യാസങ്ങൾ കാരണം അത് ഉപേക്ഷിച്ചു. ഗുവാഹത്തി ഒരു കോളേജിൽ നിന്ന് ബി. എഡ് ബിരുദം പൂർത്തിയാക്കി. 1984ൽ ആർഎസ്എസിന്റെ വിദ്യാർത്ഥി വിഭാഗമായ അഖിൽ ഭാരതീയ വിദ്യാർത്ഥി പരിഷത്ത് (എബിവിപി) വഴി ആർഎസ്എസിൽ ചേർന്ന അദ്ദേഹം പിന്നീട് എറണാകുളത്ത് ആർഎസ്എസ് ബൌധിക് പ്രമുഖായി പ്രവർത്തിച്ചു.

## തൊഴിൽ
കണ്ണൂർ കുഴിക്കൽ എൽ. പി. സ്കൂളിൽ പ്രൈമറി സ്കൂൾ അദ്ധ്യാപകനായി അദ്ദേഹം തന്റെ തൊഴിൽ ജീവിതം  ആരംഭിച്ചു. ദേശീയ അധ്യാപക യൂണിയൻ പ്രസിഡന്റ്, കേരളത്തിലെ ബി. ജെ. പി. യുടെ ഡെപ്യൂട്ടി വൈസ് പ്രസിഡന്റ്, ഭാരതീയ വിചാര കേന്ദ്രം എന്നിവയിൽ അംഗമായി നിരവധി പ്രധാന പദവികൾ വഹിച്ച അദ്ദേഹം ജന്മഭൂമി  കണ്ണൂർ യൂനിറ്റിന്റെ എഡിറ്റോറിയൽ അംഗമായും പ്രവത്തിച്ചിട്ടുണ്ട്.

അടുത്ത ദശകത്തിൽ അദ്ദേഹം ആർഎസ്എസിൽ വളരുകയും 1994 ആയപ്പോഴേക്കും 30-ാം വയസ്സിൽ കണ്ണൂർ ജില്ലയിൽ ആർഎസ്എസ് സഹകാരിയായി സേവനമനുഷ്ഠിക്കുകയും ചെയ്തു. 1994 ജനുവരി 25ന് രാത്രി 8:30 ഓടെ മട്ടന്നൂരിന് സമീപമുള്ള ഉരുവച്ചലിൽ കാറിൽ നിന്ന് ഇറങ്ങിയപ്പോൾ ഒരു സംഘം സി. പി. ഐ. എം. അംഗങ്ങൾ അദ്ദേഹത്തെ ആക്രമിക്കുകയും എന്റെ രണ്ട് കാലുകളും കാൽമുട്ടിന് താഴെ വെട്ടുകയും ചെയ്തു. ശസ്ത്രക്രിയയിലൂടെ വീണ്ടും ചേരാൻ കഴിയാത്തവിധം അവർ കാലുകൾ വികൃതമാക്കുകയും ചെയ്തു. ഇന്ന് അദ്ദേഹം നടക്കാൻ കൃത്രിമ കാലുകൾ ഉപയോഗിക്കുന്നു. 

## അവലംബം

വർഗ്ഗം:1964-ൽ ജനിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:ജീവിച്ചിരിക്കുന്നവർ
രാഘവ ചേകവർ

**രാഘവ ചേകോൻ**, ജനപ്രിയമായി അറിയപ്പെടുന്നത് **റണകീര്ത്തി ചേകവർ** എന്ന പേരിലാണ്. 18-ാം നൂറ്റാണ്ടിന്റെ മധ്യഭാഗത്തെ പ്രമുഖ ഈഴവ (തിയ്യ) യുദ്ധമല്ലനും, മാർത്താണ്ഡ വർമ്മയുടെ ഭരണകാലത്ത് (1729–1758) തിരുവിതാംകൂർ ഈഴവ സൈന്യത്തിന്റെ നേതാവായിരുന്നു രാഘവ ചേകവർ. അദ്ദേഹത്തിന്റെ ധൈര്യവും കഴിവുകളും കണ്ട് അത്ഭുതപ്പെട്ട അന്നത്തെ തിരുവിതാംകൂർ രാജാവ് ശ്രീ അനിഴം തിരുനാൾ മാർത്താണ്ഡവർമ്മ, രാഘവ ചേകവർക്ക് "*റണകീര്ത്തി*" എന്ന ഉപാധി നൽകി ആദരിച്ചു.
സിർസി മാരികാംബ ക്ഷേത്രം

കർണാടകയിലെ സിർസി പട്ടണത്തിൽ സ്ഥിതിചെയ്യുന്ന, മാരികാംബാ ദേവിക്ക് (ദുർഗാദേവി) സമർപ്പിച്ചിരിക്കുന്ന ഒരു ഹൈന്ദവ ക്ഷേത്രമാണ് **സിർസി മാരികാംബ ക്ഷേത്രം**. 1688 ലാണ് ഇത് നിർമ്മിക്കപ്പെട്ടത്. ഈ ക്ഷേത്രം മാരിഗുഡി എന്നൊരു അപരനാമത്തിലും അറിയപ്പെടുന്നു. കർണാടകയിലെ എല്ലാ മാരികാംബാ ദേവികളുടെയും "മൂത്ത സഹോദരിയാണ്" സിർസിയിലെ ശ്രീ മാരികാംബ ദേവി.

## സവിശേഷതകൾ
പത്തൊൻപതാം നൂറ്റാണ്ടിൽ നിർമ്മിക്കപ്പെട്ട ഈ ക്ഷേത്രത്തിന്റെ മുഖപ്പ് നീല നിറത്തിലുള്ളതാണ്. മുൻഭാഗത്തിലൂടെ ക്ഷേത്രത്തിലേയ്ക്ക് പ്രവേശിച്ചാൽ കാണാവുന്ന നടുമുറ്റത്തിനു ചുറ്റുമായി സമാഗമനക്കുടാരങ്ങളുണ്ട്. ഹിന്ദു ഇതിഹാസങ്ങളിലെ ദേവതകളുടെ ചിത്രങ്ങൾ കൊണ്ട് കമാനങ്ങൾ നിറഞ്ഞിരിക്കുന്നു. ക്ഷേത്രത്തിനുള്ളിൽ വരുത്തിയ മാറ്റങ്ങൾ പഴയ ഘടനകളുടെ തെളിവുകളെ മറച്ചുവെച്ചിരിക്കുന്നു. ശ്രീകോവിലിൽ, എട്ട് കൈകളുള്ള, കടുവയുടെ പുറത്ത് സവാരി ചെയ്തുകൊണ്ട് ഒരു രാക്ഷസനെ കൊല്ലുന്ന, ദുർഗ്ഗാദേവിയുടെ ഉഗ്രരൂപത്തിലുള്ള ബിംബമുണ്ട്. 7 അടി ഉയരമുള്ള (2.1 മീറ്റർ) ആ ബിംബം ഹംഗലിലേക്കു പോകുന്ന റോഡിലെ ഒരു കുളത്തിൽ നിന്ന് കണ്ടെടുത്തതാണെന്ന് വിശ്വസിക്കപ്പെടുന്നു. കർണാടകയിലെ തീരദേശ കൊങ്കൺ മേഖലയിൽ പ്രചാരത്തിലുണ്ടായിരുന്ന കാവി കലാരീതിയിലുള്ള ചുവർചിത്രങ്ങളുടെ വളരെ സവിശേഷമായ ആലേഖനങ്ങൾ ഈ ക്ഷേത്രത്തിലുണ്ട്. ഇക്കാലത്ത് നിലനിലില്ലാത്ത ഈ കലാരൂപത്തിൽ, ചുവർചിത്രത്തിന്റെ മുകളിലെ പ്ലാസ്റ്റർ പാളി ആദ്യം ചുവന്ന പിഗ്മെന്റ് ഉപയോഗിച്ച് ചായം പൂശിയിരുന്നു, അത് നീക്കം ചെയ്തപ്പോൾ ചുവർചിത്രങ്ങൾ സൃഷ്ടിക്കപ്പെട്ട പ്ലാസ്റ്ററിന്റെ താഴത്തെ വെളുത്ത പാളി വെളിപ്പെടുത്തപ്പെട്ടു.

## ആരാധന.
ക്ഷേത്രത്തിലെ പ്രധാന പുരോഹിതൻ വിശ്വകർമ്മ (വിശ്വബ്രാഹ്മിൺ) സമുദായത്തിൽ പെട്ടയാളാണ്.

1934ൽ മഹാത്മാഗാന്ധി സിർസി പട്ടണം സന്ദർശിച്ചപ്പോൾ ക്ഷേത്രത്തിൽ മൃഗബലി ഒരു പുരാതന സമ്പ്രദായമായതിനാൽ ക്ഷേത്രം സന്ദർശിക്കാൻ അദ്ദേഹം വിസമ്മതിച്ചു. ദേവിയെ പ്രീതിപ്പെടുത്തുന്നതിനായി എരുമയെ അർപ്പിക്കുന്ന രൂപത്തിലായിരുന്നു ഇവിടുത്തെ ബലി. ദ്വിവത്സര രഥയാത്രയുടെ (രഥോത്സവം) സമയത്ത് ദേവന് യാഗം അർപ്പിക്കുന്നതിനായി ഒരു പോത്തിനെ ഇവിടെ പ്രത്യേകമായി വളർത്തിയിരുന്നു. ഗാന്ധിയുടെ പ്രതിഷേധത്തെത്തുടർന്ന്, ക്ഷേത്രത്തിന്റെ ചീഫ് ട്രസ്റ്റിയായിരുന്ന കേശ്വെയ്ൻ, അദ്ധ്യാപകനും സമർപ്പിത ഗാന്ധിയനുമായിരുന്ന വിറ്റാൽ റാവു ഹോഡികെയുമായി സഹകരിച്ച് ക്ഷേത്രത്തിലെ മൃഗബലി നിർത്തലാക്കാനുള്ള ഒരു പ്രസ്ഥാനം പട്ടണത്തിൽ വിജയകരമായി നടന്നു.

## ഗാലറി

## ഇതും കാണുക

* ചാമുണ്ഡേശ്വരി ക്ഷേത്രം, മൈസൂർ
* മൂകാംബിക ക്ഷേത്രം, കൊല്ലൂർ
* അന്നപൂർണേശ്വരി ക്ഷേത്രം, ഹൊറനാട്
* യെല്ലമ്മ ക്ഷേത്രം, സൌന്ദത്തി

## പരാമർശങ്ങൾ

വർഗ്ഗം:കർണാടകയിലെ വിനോദസഞ്ചാരം
വർഗ്ഗം:കർണാടകയിലെ ദേവി ക്ഷേത്രങ്ങൾ
വർഗ്ഗം:ദുർഗാക്ഷേത്രങ്ങൾ
വർഗ്ഗം:Pages using multiple image with auto scaled images
വർഗ്ഗം:Coordinates on Wikidata
അബ്ദുൽ കരീം മൗലവി

കേരളത്തിൽ‍ കോട്ടയം ജില്ലയിൽനിന്നുള്ള ഒരു സാമൂഹികപരിഷ്കർത്താവും സ്വാതന്ത്ര്യസമര സേനാനിയുംസുന്നി പണ്ഡിതനുമായിരുന്നു **ടി.എസ്.** **അബ്ദുൽ കരീം മൗലവി.** ഇന്ന് ജീവിച്ചിരിക്കുന്ന അപൂർവം ചില സ്വാതന്ത്ര്യസമരഭടന്മാരിൽ ഒരാളാണ് അബ്ദുൽ കരീം മൗലവി. എരുമേലിയിലെ സുപ്രസിദ്ധമായ വാവർ പള്ളിയിൽ 68 വർഷക്കാലത്തോളം ഇമാമായി പ്രവർത്തിച്ച അദ്ദേഹം ഒരേ പള്ളിയിൽ നീണ്ടകാലം ഇമാമായി സേവനമനുഷ്ടിച്ചതിന്റെ പേരിലും അറിയപ്പെടുന്നു. അദ്ദേഹത്തിന്റെ പിതാവും മുത്തച്ഛനും എരുമേലി പള്ളിയിലെതന്നെ മുൻ ഇമാമുമാരായിരുന്നു. മൂന്നു തലമുറകളിലായി ഏകദേശം ഒന്നര നൂറ്റാണ്ടിലേറെയായി എരുമേലി പള്ളിയുടെ ഇമാം സ്ഥാനം അദ്ദേഹത്തിന്റെ കുടുംബത്തിന് മാത്രം സ്വന്തമായിരുന്നു.

വാവർ പള്ളിയിലെ ദൈനംദിന പ്രാർത്ഥനയിൽ നൂറു വയസ്സുവരെ അദ്ദേഹം സജീവമായിരുന്നു. മതമൈത്രിയുടെ പേരിൽ ശ്രദ്ധാ കേന്ദ്രമായ എരുമേലി പട്ടണത്തിൽ സംഘടിപ്പിക്കപ്പെട്ടിരുന്ന മിക്കവാറും എല്ലാം പൊതുചടങ്ങുകളിലെയും സ്ഥിരം സാന്നിദ്ധ്യമായിരുന്നു അദ്ദേഹം. എരുമേലിയിലെ പ്രസിദ്ധമായ പേട്ടതുള്ളലിനു മുന്നോടിയായി അമ്പലപ്പുഴ സംഘം അബ്ദുൽ കരീം മൗലവിയെ സന്ദർശിച്ച് അനുഗ്രഹം തേടുന്ന പതിവ് ഇപ്പോഴുമുണ്ട്. നിലവിൽ ആരോഗ്യപരമായ പരിമിതികളുള്ള അദ്ദേഹം എരുമേലിയിലെ സ്വഭവനത്തിൽ വിശ്രമത്തിലാണ്.

## ജീവിതരേഖ
1923 ൽ കോട്ടയം ജില്ലയിലെ എരുമേലി പഞ്ചായത്തിൽ പ്രശസ്തമായ താഴത്തുവീട്ടിൽ കുടുംബത്തിലാണ് ടി. എസ്. അബ്ദുൽ കരീം മൗലവി ജനിച്ചത്. എരുമേലിയിലെ സെന്റ് തോമസ് ലോവർ പ്രൈമറി സ്കൂളിൽ നാലാം ക്ലാസുവരെ പഠനം നടത്തിയ അദ്ദേഹം 1937 ൽ തുടർ പഠനത്തിനായി പതിനാലു കിലോമീറ്റർ അകലെയുള്ള കാഞ്ഞിരപ്പള്ളി സെന്റ് തോമസ് സ്കൂളിൽ ചേർന്നു. ഇതിനിടെ  7 വർഷം ഈരാറ്റുപേട്ട ദർസിൽ മുസ്തഫ ആലിം സാഹിബിന്റെ കീഴിൽ മതപഠനവും നടത്തിയിരുന്നു. ഹൈസ്കൂൾ വിദ്യാഭ്യാസം ഭേദപ്പെട്ട മാർക്കോടെ പൂർത്തിയാക്കിയതിനുശേഷം ഉപരിപഠനത്തിനായി തമിഴ്നാട്ടിലെ പ്രശസ്തമായ വെല്ലൂർ ബാഖിയാത്തു സ്വാലിഹാത്ത് അറബിക് കോളജിൽ ചേരുകയും അവിടെനിന്ന് ബിരുദം നേടുകയും ചെയ്തു. എം.എഫ്.ബി. പഠനത്തിനുശേഷം 1948 ൽ പിതാവ് സൈനുദ്ദീൻ ലബ്ബ അക്കാലത്ത് സേവനമനുഷ്ഠിച്ചിരുന്ന നൈനാർ പള്ളിയിലെത്തുന്നത്.  1954–ൽ അദ്ദേഹം സൈനബയെ വിവാഹം കഴിച്ചു. രണ്ട് മക്കളാണ് അദ്ദേഹത്തിനുള്ളത്. ഇന്ത്യൻ റെയിൽവേയിൽ സീനിയർ ഉദ്യോഗസ്ഥനായി വിരമിച്ച റഹ്മത്തുള്ളയാണ് അദ്ദേഹത്തിന്റെ മൂത്ത മകൻ. മൗലവിയുടെ പിതാവ് സൈനുദ്ദീൻ ലബ്ബയും ഒരു സ്വാതന്ത്ര്യസമരസേനാനിയായിരുന്നു. വിദ്യാഭ്യാസ കാലം മുതൽ ഗാന്ധിജിയുടെ കടുത്ത ആരാധകനായിരുന്ന അദ്ദേഹം കോൺഗ്രസ് അനുഭാവിയും അടിയുറച്ച പ്രവർത്തകനുമായിരുന്നു. സി. കേശവൻ, ടി. എം. വർഗീസ്, പട്ടം താണുപിള്ള തുടങ്ങിയ സ്വാതന്ത്ര്യ സമര നേതാക്കൾ നേതാക്കൾ എരുമേലിയിൽ എത്തിയപ്പോൾ പിതാവിനോടൊപ്പം സഹനവും അഹിംസയും മുൻനിറുത്തിയുള്ള  സമരപരിപാടികളിൽ അദ്ദേഹവും പങ്കെടുത്തിരുന്നു. ഒരു ഗാന്ധിയനും സ്വാതന്ത്ര്യ സമര സേനാനിയുമാണെങ്കിലും അദ്ദേഹം സ്വാതന്ത്ര്യസമര  പെൻഷനുവേണ്ടി ശ്രമിച്ചിരുന്നില്ല. 

## അവലംബം
പി.എൻ. മോഹൻരാജ്‌‍‍‍‍

ലഘുചിത്രം|പി.എൻ. മോഹൻ രാജ്
മലയാള നാടക പ്രവർത്തകനും നാടക സംവിധായകനുമാണ് **പി.എൻ. മോഹൻരാജ്‌‍‍‍‍**.  നാൽപ്പതു വർഷത്തിലേറെയായി നാടക രംഗത്തു സജീവമാണ്. സംസ്ഥാന ലൈബ്രറി കൗൺസിൽ  നാടകോത്സവത്തിൽ ഒന്നാം സ്ഥാനം ലഭിച്ച കാരാമ നാടകത്തിന്റെ സംവിധായകനാണ്. 
## ജീവിതരേഖ
കൊല്ലം സ്വദേശിയാണ്. ടി.കെ.എം. എഞ്ചിനീയറിംഗ് കോളേജിൽ നിന്ന് ബിരുദം നേടി. ബഹറിനിൽ ദീർഘകാലം പോളിടെക്നിക് കോളേജിൽ അധ്യാപകനായിരുന്നു. കോളേജ് കാലം മുതലേ അമച്വർ നാടക രംഗത്തു സജീവമായിരുന്നു. നീരാവിൽ പ്രകാശ് കലാകേന്ദ്രവുമായി ബന്ധപ്പെട്ട് നിരവധി നാടകങ്ങൾ അവതരിപ്പിച്ചു. അനേകം നാടക മത്സരങ്ങളിൽ ഇവക്ക് പുരസ്കാരങ്ങൾ ലഭിച്ചിട്ടുണ്ട്.

ടി.എം. എബ്രഹാമിന്റെ ജ്വാലാമുഖികൾ എന്ന നാടകം സംവിധാനം ചെയ്തു.  പി.ജെ. ഉണ്ണിക്കൃഷ്ണന്റെ ആദ്യകാല പ്രധാന വേഷങ്ങളിലൊന്നായിരുന്നു ഇത്. നീരാവിൽ പ്രകാശ് കലാകേന്ദ്രത്തിനു വേണ്ടി കൊഴുത്ത കാളക്കുട്ടി എന്ന നാടകവും സംവിധാനം ചെയ്തു.

## സംവിധാനം നിർവഹിച്ച നാടകങ്ങൾ
* കാരാമ
* ഗോദോയെ കാത്ത് (2018 - കേരള സംഗീത നാടക അക്കാദമിയും ലോക കേരള സഭയും സംഘടിപ്പിച്ച ലോക നാടകോത്സവത്തിൽ അവതരിപ്പിച്ചു)

## റീഡിംഗ് തീയറ്റർ
കൊല്ലം അയത്തിൽ സാഹിത്യവേദിക്കു വേണ്ടി അദ്ദേഹം പാട്ടബാക്കിയുടെ റീഡിംഗ് തിയറ്റർ അവതരണം നടത്തി. 
## പുരസ്കാരങ്ങൾ
* പാലക്കാട് സംസ്ഥാന ലൈബ്രറി കൗൺസിൽ നാടക മത്സരത്തിൽ മികച്ച സംവിധായകനുള്ള പുരസ്കാരം(2025)
* കേരള സംഗീത നാടക അക്കാദമിയുടെ കലാശ്രീ പുരസ്കാരം (2014)

## അവലംബം


വർഗ്ഗം:മലയാളനാടക സംവിധായകർ
വർഗ്ഗം:കൊല്ലം ജില്ലയിൽ ജനിച്ചവർ
സംഘർഷം (ചലച്ചിത്രം)

സെഞ്ച്വറി ഫിലിംസിന്റെ ബാനറിൽ പി.ജി. വിശ്വംഭരൻ സംവിധാനം ചെയ്ത് ഡോ ജോർജ് വർഗീസ് നിർമ്മിച്ച 1981 ലെ ഇന്ത്യൻ മലയാള ചിത്രമാണ് ***സംഘർഷം*** . പ്രേംനസീർ, സീമ, സുകുമാരൻ, രതീഷ് എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശങ്കർ ഗണേഷ് ആണ്.    ബിച്ചു തിരുമല ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:ബിച്ചു തിരുമല
*ഈണം:  ശങ്കർ ഗണേഷ് 

## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ശങ്കർ ഗണേഷ് സംഗീതം നലകിയ ചലച്ചിത്രങ്ങൾ
വർഗ്ഗം:ബിച്ചുതിരുമല- ശങ്കർഗണേഷ് ഗാനങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സി. ഇ. ബാബു കാമറ ചലിപ്പിച്ച ചലച്ചിത്രങ്ങൾ
കാരാമ (നാടകം)

ഒരു മലയാള നാടകമാണ് കാരാമ. വിനോദ് കൃഷ്ണയുടെ ബേപ്പൂർ കേസ് എന്ന കഥയുടെ നാടകരൂപമാണിത്.   പ്രദീപ്‌ മണ്ടൂർ നാടകാവിഷ്കാരവും സന്തോഷ്‌ പ്രകാശ്‌ കലാകേന്ദ്രം ദീപസംവിധാനവും പി.എൻ. മോഹൻരാജ്‌‍‍‍‍ സംവിധാനവും നിർവഹിച്ച നാടകം അരങ്ങിലെത്തിച്ചത് വവ്വാക്കാവ്‌ യവ്വന ഗ്രന്ഥശാലയാണ്‌. പാലക്കാട്ടു നടന്ന സംസ്ഥാന ലൈബ്രറി കൺസിൽ നാടകോത്സവത്തിൽ കൊല്ലം ജില്ലയെ പ്രതിനിധീകരിച്ച്‌ അവതരിപ്പിച്ച നാടകത്തിന് സംസ്ഥാന തലത്തിൽ ഒന്നാം സ്ഥാനം ലഭിച്ചു. പി.എൻ.മോഹൻ രാജ് മികച്ച സംവിധായകനുള്ള പുരസ്കാരം നേടി. 

## പ്രമേയം
അധികാരത്തിന്റെ വലിയ ഒച്ചയിൽ ചതഞ്ഞരയുന്ന ചെറുശബ്ദങ്ങളെക്കുറിച്ച്‌ ഓ൪മട്പെടുത്തുകയാണ്‌ ' കാരാമ 'എന്ന നാടകം. മതവർഗീയതയുടെ അധികാരം
കൈയ്യാളലുകൾക്കെതിരേ ചെറുത്തുനിൽദിന്‌ സമയമായെന്ന്‌ പുതുതലമുറയെ ഓർമിഭിച്ചാണ്‌ നാടകം അവസാനിക്കുന്നത്‌. 
## പുരസ്കാരങ്ങൾ
2005 ൽ പാലക്കാട്ടു നടന്ന സംസ്ഥാന ലൈബ്രറി കൗൺസിൽ നാടകോത്സവത്തിൽ മികച്ച അവതരണം, മികച്ച നാടകം, മികച്ച സംവിധാനം, മികച്ച ചമയം തുടങ്ങിയ നാല് പുരസ്കാരങ്ങൾ നേടി
* മികച്ച നാടകം
* മികച്ച സംവിധായകൻ - പി എൻ മോഹൻരാജ്‌
* അവതരണം -  യൗവന ഗ്രന്ഥശാല വവ്വാക്കാവ്
* ചമയം -  ഓയൂർ ഗോപാലകൃഷ്ണൻ, അനീഷ് 

## അവലംബം


 
വർഗ്ഗം:മലയാളനാടകങ്ങൾ
വർഗ്ഗം:കേരള സംസ്ഥാന ലൈബ്രറി കൗൺസിൽ നാടകോത്സവത്തിൽ മികച്ച നാടകത്തിനുള്ള പുരസ്കാരം ലഭിച്ച നാടകങ്ങൾ
കടപ്പാട്ടൂർ മഹാദേവക്ഷേത്രം

കേരളത്തിൽ, കോട്ടയം ജില്ലയിൽ മീനച്ചിൽ താലൂക്കിൽ പാലാ പട്ടണത്തിന് സമീപം, മീനച്ചിലാറിന്റെ തെക്കേക്കരയിൽ സ്ഥിതിചെയ്യുന്ന ഒരു ക്ഷേത്രമാണ് **കടപ്പാട്ടൂർ മഹാദേവക്ഷേത്രം**. സർപ്പരാജാവായ വാസുകിയുടെ ഫണത്തിനുകീഴെയിരിയ്ക്കുന്ന പരമശിവൻ മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ഗണപതി, ശാസ്താവ്, ഭദ്രകാളി, നാഗദൈവങ്ങൾ, ബ്രഹ്മരക്ഷസ്സ്, യോഗീശ്വരൻ എന്നിവർക്കും പ്രതിഷ്ഠകളുണ്ട്. ലോകത്തുതന്നെ ശിവൻ വിഗ്രഹരൂപത്തിൽ പ്രതിഷ്ഠിയ്ക്കപ്പെട്ടിരിയ്ക്കുന്ന അപൂർവ്വം ക്ഷേത്രങ്ങളിലൊന്നാണിത്. മീനമാസത്തിൽ ആയില്യം നാളിൽ ആറാട്ട് വരത്തക്ക വിധത്തിൽ നടക്കുന്ന എട്ടുദിവസത്തെ കൊടിയേറ്റുത്സവം, കുംഭമാസത്തിലെ മഹാശിവരാത്രി, ധനുമാസത്തിലെ തിരുവാതിര ആഘോഷം എന്നിവയാണ് ക്ഷേത്രത്തിലെ പ്രധാന ആഘോഷങ്ങൾ. ക്ഷേത്രത്തിനടുത്തുകൂടിയൊഴുകുന്ന മീനച്ചിലാറ്റിൽ നിത്യേന ബലിതർപ്പണം നടത്താറുണ്ട്. കർക്കടകം, തുലാം, കുംഭം എന്നീ മാസങ്ങളിലെ അമാവാസിനാളുകളിൽ ഇതിന് വൻ തിരക്കുമുണ്ടാകും. ശബരിമല തീർത്ഥാടനകാലത്ത് നിരവധി ആളുകൾ ഇവിടെ വരാറുണ്ട്. തന്മൂലം, 2011-ൽ ഇതിനെ ഒരു ഇടത്താവളമായി പ്രഖ്യാപിച്ചു. കടപ്പാട്ടൂർ എൻ.എസ്.എസ്. കരയോഗമാണ് ക്ഷേത്രഭരണം നടത്തുന്നത്.

## ചരിത്രം
ഇന്ന് ക്ഷേത്രമിരിയ്ക്കുന്ന സ്ഥലത്ത് പണ്ടൊരു മഹാക്ഷേത്രം നിലനിന്നിരുന്നു. പിൽക്കാലത്ത് പല കാരണങ്ങൾ കൊണ്ടും ആ ക്ഷേത്രം നശിയ്ക്കുകയും അതുനിന്ന സ്ഥലം കാടായി മാറുകയും ചെയ്തു. 1960-നുശേഷം മാത്രമാണ് ഇവിടെ ഇപ്പോഴുള്ള ക്ഷേത്രം രൂപം കൊണ്ടത്. 1960 ജൂലൈ 14-ന് രാവിലെ, മഠത്തിൽ പാച്ചു നായർ എന്ന ഒരു വിറകുവെട്ടുകാരൻ മരം വെട്ടാനായി പ്രസ്തുത സ്ഥലത്ത് വരികയും അങ്ങനെ വെട്ടിക്കൊണ്ടിരുന്ന ഒരു മരത്തിന്റെ ചുവട്ടിൽ നിന്ന് ഒരു ശിവവിഗ്രഹം ലഭിയ്ക്കുകയും ചെയ്തു. തുടർന്ന് കാട് വെട്ടിത്തെളിയ്ക്കുകയും പഴയ ക്ഷേത്രാവശിഷ്ടങ്ങൾ ലഭിയ്ക്കുകയും ചെയ്തു. അതിനുശേഷം ഉത്തരേന്ത്യൻ നിർമ്മാണശൈലിയിൽ ഒരു ക്ഷേത്രം ഇവിടെ പണികഴിപ്പിച്ച് പ്രതിഷ്ഠയും മറ്റു ചടങ്ങുകളും നടത്തുകയുണ്ടായി. 2002 ഏപ്രിൽ 25-ന് ക്ഷേത്രത്തിൻ നടന്ന ദേവപ്രശ്നത്തിൽ പറഞ്ഞതനുസരിച്ച് 2006-ൽ ഈ ക്ഷേത്രം പൊളിച്ചുമാറ്റി കേരളീയശൈലിയിൽ പുതിയ ക്ഷേത്രം പണികഴിപ്പിയ്ക്കപ്പെടുകയുണ്ടായി. ഇതിനോടനുബന്ധിച്ചാണ് ക്ഷേത്രത്തിൽ കൊടിമരം പ്രതിഷ്ഠിച്ചതും ഉത്സവം തുടങ്ങിയതുമെല്ലാം. 2011-ൽ ശബരിമല ഇടത്താവളമായി പ്രഖ്യാപിച്ചതിനുശേഷം ഇവിടെ അവർക്ക് താമസിയ്ക്കാനുള്ള സൗകര്യങ്ങൾ കൂടി ഏർപ്പെടുത്തുകയുണ്ടായി. വിഗ്രഹം ലഭിച്ച ദിവസമായ ജൂലൈ 14, ഇന്ന് വിഗ്രഹദർശനവാർഷികമായി ക്ഷേത്രത്തിൽ ആചരിച്ചുവരുന്നു.

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
ശിവം നായർ

ഇന്ത്യൻ ചലച്ചിത്ര രംഗത്തും ടെലിവിഷൻ രംഗത്തും പ്രവർത്തിക്കുന്ന സംവിധായകനും എഡിറ്ററുമാണ് **ശിവം നായർ**. ടെലിവിഷൻ സീരിയലായ *സീ ഹോക്സ്*  കൂടാതെ 2006 ലെ *അഹിസ്ത അഹിസ്ത* എന്നീ ചിത്രങ്ങളിലൂടെയാണ് ശിവം നായർ അറിയപ്പെടുന്നത്.

1982 മുതൽ ടെലിവിഷൻ മേഖലയിൽ പ്രവർത്തിക്കുന്ന ശിവം നിരവധി ടെലിവിഷൻ പരമ്പരകളിൽ പ്രവർത്തിച്ചിട്ടുണ്ട്. സീരിയൽ കില്ലർ രാമൻ രാഘവ് അടിസ്ഥാനമാക്കിയുള്ള രാമൻ രാഘവിന്റെ എ സിറ്റി, എ കില്ലർ (1991) എന്ന ഡോക്യുഡ്രമയിൽ അദ്ദേഹം ശ്രീറാം രാഘവനെ സഹായിയായി പ്രവർത്തിച്ചു. കൊലപാതകികളായ ഓട്ടോ ശങ്കർ, രംഗ ബില്ല, ഫിറോസ് ദാരുവല്ല എന്നിവരെ അടിസ്ഥാനമാക്കിയുള്ള മറ്റ് മൂന്ന് ഡോക്യുഡ്രമകളും അദ്ദേഹം സംവിധാനം ചെയ്യുകയും എഡിറ്റ് ചെയ്യുകയും ചെയ്തിട്ടുണ്ട്.

അദ്ദേഹം ആദ്യമായി സംവിധാനം ചെയ്ത സിനിമ ഇംതിയാസ് അലി എഴുതിയ തിരക്കഥയെ അടിസ്ഥാനമാക്കിയുള്ള *അഹിസ്ത അഹിസ്ത ആണ്*. 2008 ൽ ഉത്തം ഗഡ നാടകത്തെ അടിസ്ഥാനമാക്കിയുള്ള *മഹാരഥി* ആണ് അദ്ദേഹം സംവിധാനം ചെയ്ത മറ്റൊരു ചിത്രം. കുനാൽ ഖേമു, സോയ മൊറാനി എന്നിവർ അഭിനയിച്ച അദ്ദേഹത്തിന്റെ അടുത്ത ത്രില്ലർ ചിത്രമായ *ഭാഗ് ജോണി* 2015ൽ പുറത്തിറങ്ങി. ടി സീരീസാണ് ചിത്രം നിർമ്മിച്ചത്.

## ചലച്ചിത്രങ്ങൾ

; സംവിധായകൻ എന്ന നിലയിൽ

* *അഹിസ്ത അഹിസ്ത* (2006) 
* *മഹാരഥി* (2008) 
* *ഭാഗ് ജോണി* (2015) 
* *നാം ഷബാന* (2017) 
* *ദി ഡിപ്ലോമറ്റ്* (2025) 

### ടെലിവിഷൻ

; സംവിധായകൻ എന്ന നിലയിൽ

* സ്പെഷ്യൽ ഒ. പി. എസ്. (2020) -ഹോട്ട്സ്റ്റാർ
* മുഖ്ബീർ-ദ സ്റ്റോറി ഓഫ് എ സ്പൈ (2022) -എഴുത്തുകാരനും ശിവം തന്നെയാണ്.

## അവലംബങ്ങൾ

## പുറത്തേക്കുള്ള കണ്ണികൾ

* 
* 

വർഗ്ഗം:ജീവിച്ചിരിക്കുന്നവർ
രവാഡ ചന്ദ്രശേഖർ

2025 ജൂലൈ ഒന്നു മുതൽ കേരള പോലീസ്
മേധാവിയായി തുടരുന്ന 1991 ബാച്ച് 
ഐ.പി.എസ് ഓഫീസറാണ്
** രവാഡ എ ചന്ദ്രശേഖർ. **
കേന്ദ്ര ഡെപ്യൂട്ടേഷനിൽ നിന്ന് 
കേരള സംസ്ഥാന പോലീസ് മേധാവിയായി ചുമതലയേറ്റ
കേരള കേഡറിലെ ആദ്യ ഐ.പി.എസ്
ഓഫീസറാണ് രവാഡ ചന്ദ്രശേഖർ.
2014 മുതൽ 2025 വരെ 
കേന്ദ്ര ഇൻ്റലിജൻസ് ബ്യൂറോയിലെ 
സ്പെഷ്യൽ ഡയറക്ടറായും പ്രവർത്തിച്ചിട്ടുണ്ട്.

## ജീവിതരേഖ
ആന്ധ്രപ്രദേശിലെ വിശാഖപട്ടണം സിറ്റിയിലെ അനകപ്പള്ളി ജില്ലയിലെ രവാഡ
ഗ്രാമത്തിൽ കർഷകനായിരുന്ന വെങ്കട്ടറാവുവിൻ്റെ മകനായി 
1966 ജൂലൈ 5ന് ജനനം. പ്രാഥമിക വിദ്യാഭ്യാസത്തിന് ശേഷം ബിരുദാനന്തര ബിരുദം നേടിയ ചന്ദ്രശേഖർ എം.എസ്സി
ബിരുദദാരിയാണ്.

## ഔദ്യോഗിക ജീവിതം
1991 ബാച്ച് ഐ.പി.എസ് ഓഫീസറായ 
ചന്ദ്രശേഖറിൻ്റെ ആദ്യ പോസ്റ്റ് 
1994 നവംബർ 24ന് തലശേരി 
അസിസ്റ്റൻ്റ് പോലീസ് സൂപ്രണ്ടായിട്ടായിരുന്നു. ഇദ്ദേഹം ചുമതലയേറ്റതിൻ്റെ പിറ്റേ ദിവസമാണ്
കേരള രാഷ്ട്രീയത്തിൽ കോളിളക്കം സൃഷ്ടിച്ച കൂത്തുപറമ്പ് വെടിവെപ്പ് നടന്നത്.
1994-ൽ പ്രതി ചേർക്കപ്പെട്ടെങ്കിലും പിന്നീട് 
2012-ൽ കോടതി ഇദ്ദേഹത്തെ കുറ്റ വിമുക്തനാക്കി.

പത്തനംതിട്ട, മലപ്പുറം 
ജില്ലാ പോലീസ് മേധാവി, 
തിരുവനന്തപുരം ക്രൈംബ്രാഞ്ച് എസ്.പി, 
കെ.എ.പി ബറ്റാലിയൻ കമാൻ്റൻ്റ്, 
എറണാകുളം റേഞ്ച് വിജിലൻസ് എസ്.പി,
റെയിൽവേ എസ്.പി എന്നീ നിലകളിൽ
പ്രവർത്തിച്ച ചന്ദ്രശേഖർ

2006-ൽ തൃശൂർ, കൊച്ചി റേഞ്ച് ഡി.ഐ.ജി, 2007 മുതൽ 2009 വരെ
തിരുവനന്തപുരം സിറ്റി പോലീസ് കമ്മീഷണർ, 2009 മുതൽ 2011 വരെ 
ക്രൈം റെക്കോർഡ്സ് ബ്യൂറോ
ഇൻസ്പെക്ടർ ജനറൽ എന്നീ 
തസ്തികളിലായിരുന്നു.

ഐക്യരാഷ്ട്ര സഭയുടെ
ഭാഗമായും പ്രവർത്തിച്ചിട്ടുണ്ട്.
2011 മുതൽ കേന്ദ്ര ഡെപ്യൂട്ടേഷനിൽ 
പോയ ചന്ദ്രശേഖർ 2016-ൽ 
അഡീഷണൽ ഡിജിപിയായി.  
2014 മുതൽ കേന്ദ്ര ഇൻ്റലിജൻസ് ബ്യൂറോയിലെ സ്പെഷ്യൽ ഡയറക്ടർ പദവിയിലായിരുന്നു.

2021 മുതൽ ഡിജിപിയായി 
സ്ഥാനക്കയറ്റം ലഭിച്ചതിനെ തുടർന്ന്
2025 ഓഗസ്റ്റ് മുതൽ കേന്ദ്ര കാബിനറ്റ് 
സെക്രട്ടേറിയറ്റിൽ സെക്യൂരിറ്റി ചുമതലയുള്ള 
സെക്രട്ടറിയായി നിയമിച്ചെങ്കിലും 
സംസ്ഥാന പോലീസ് സേനയെ നയിക്കാൻ 
താത്പര്യം പ്രകടിപ്പിച്ച അദ്ദേഹം 
ഡെപ്യൂട്ടേഷൻ മതിയാക്കി കേരളത്തിലേക്ക് 
മടങ്ങാൻ തീരുമാനിക്കുകയായിരുന്നു.

2025 ജൂൺ 30ന് കേരള 
പോലീസ് മേധാവിയായിരുന്ന 
ഷെയ്ക്ക് ദർവേഷ് സാഹിബ്
വിരമിച്ചതിനെ തുടർന്ന് താത്കാലിക 
ഡിജിപിയായ ക്രമസമാധാന ചുമതലയുള്ള
എഡിജിപി എച്ച് വെങ്കിടേഷിൽ നിന്ന്
ജൂലൈ ഒന്നിന് രാവിലെ നടന്ന
ചടങ്ങിൽ സംസ്ഥാന പോലീസ് മേധാവിയായി ചുമതല ഏറ്റെടുത്ത രവാഡ ചന്ദ്രശേഖർ സംസ്ഥാനത്തിൻ്റെ 38-മത്
ക്രമസമാധാന ചുമതലയുള്ള(ലോ & ഓർഡർ)ഡി.ജി.പിയായി നിയമിതനായി.

## സ്വകാര്യ ജീവിതം
* ഭാര്യ : സരിത
* മക്കൾ
* കാർത്തിക്
* വസിഷ്ട്

## അവലംബം
വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ
വർഗ്ഗം:ഇന്ത്യൻ പോലീസ് സർവീസ് ഉദ്യോഗസ്ഥർ
വർഗ്ഗം:കേരള പോലീസ് മേധാവികൾ
[[വർഗ്ഗം:പോലീസ് ഉദ്യോഗസ്ഥർ
വർഗ്ഗം:കേരളത്തിലെ പോലീസ് ഉദ്യോഗസ്ഥർ
ആലിയ ഭട്ട് ഫിലിംഗ്രഫി

[പകരം=Alia Bhatt poses for the camera|ലഘുചിത്രം|2021ൽ ''[രൗദ്രം രണം രുധിരം|ആർആർആർ* ഒരു പരിപാടിയിൽ ഭട്ട്]]
പ്രധാനമായും [[ഹിന്ദി]] സിനിമകളിൽ പ്രവർത്തിക്കുന്ന ഇന്ത്യൻ വംശജയായ ഒരു ബ്രിട്ടീഷ് നടിയാണ് [[ആലിയ ഭട്ട്]]. കുട്ടിക്കാലത്ത്, പിതാവ് മഹേഷ് ഭട്ടിന്റെ നിർമ്മാണമായ സംഘർഷിൽ (1999) നടി [[പ്രീതി സിൻ‌ഡ|പ്രീതി സിന്റ]] കഥാപാത്രത്തിന്റെ ഇളയ പതിപ്പായി അവർ ഒരു ചെറിയ വേഷം ചെയ്തു. 2012 ൽ [[കരൺ ജോഹർ]] കൌമാരക്കാരനായ *സ്റ്റുഡന്റ് ഓഫ് ദ ഇയർ* എന്ന ചിത്രത്തിലാണ് ഭട്ടിന് ആദ്യമായി പ്രധാന വേഷം ലഭിച്ചതെങ്കിലും അതിലെ അവരുടെ പ്രകടനത്തിന് വേണ്ടത്ര സ്വീകാര്യത ലഭിച്ചില്ല. രണ്ട് വർഷത്തിന് ശേഷം, *ഹൈവേ* (2014) എന്ന നാടകത്തിൽ തട്ടിക്കൊണ്ടുപോകപ്പെട്ട ഇരയായി അഭിനയിച്ചതിന് മികച്ച നടിക്കുള്ള ഫിലിംഫെയർ ക്രിട്ടിക്സ് അവാർഡ് നേടി. അതേ വർഷം തന്നെ, ജോഹറിന്റെ സ്റ്റുഡിയോ ധർമ്മ പ്രൊഡക്ഷൻസിന് കീഴിൽ നിർമ്മിച്ച വാണിജ്യപരമായി വിജയകരമായ 2 സ്റ്റേറ്റ്സ്, ഹംപ്ടി ശർമ്മ കി ദുൽഹാനിയ എന്നീ പ്രണയചിത്രങ്ങളിലെ അവരുടെ പ്രധാന വേഷങ്ങൾ അവരെ ഒരു പ്രധാന നടിയായി സ്ഥാപിച്ചു. പിന്നീടുള്ള ചിത്രത്തിൻ്റെ ശബ്ദട്രാക്കിനായി "സംഝവാൻ അൺപ്ലഗ്ഡ്" എന്ന ഏകഗാനവും അവർ ആലപിച്ചു. 2016 ൽ പുറത്തിറങ്ങിയ ഭട്ടിന്റെ മൂന്ന് ചിത്രങ്ങളായ കപൂർ ആൻഡ് സൺസ്, ഡിയർ സിന്ദഗി, *ഉഡ്താ പഞ്ചാബ്* എന്നിവയിൽ അവർ ബുദ്ധിമുട്ടുള്ള സാഹചര്യങ്ങളിൽ യുവതികളായി അഭിനയിച്ചു. ഇവയിൽ അവസാനത്തെ ചിത്രത്തിലെ അഭിനയത്തിന് മികച്ച നടിക്കുള്ള ഫിലിംഫെയർ അവാർഡ് ലഭിച്ചു. ബദ്രിനാഥ് കി ദുൽഹാനിയയിലെ (2017) മറ്റൊരു റൊമാന്റിക് വേഷത്തെ തുടർന്ന് ത്രില്ലർ ചിത്രമായ *റാസി* (2018) ഒരു ചാരനായും സംഗീത നാടകമായ ഗല്ലി ബോയിൽ (2019) ഒരു കാമുകിയായും അവർ അഭിനയിച്ചു. അവസാനത്തെ രണ്ട് ചിത്രങ്ങൾക്ക് ഫിലിംഫെയറിൽ മികച്ച നടിക്കുള്ള രണ്ട് അവാർഡുകൾ കൂടി അവർ നേടി. ഇതിനെത്തുടർന്ന് കളങ്ക് (2019), സഡക് 2 (2020) എന്നീ രണ്ട് ചിത്രങ്ങൾക്ക് മോശം സ്വീകാര്യത ലഭിച്ചു. 2022-ൽ [[തെലുഗു ഭാഷ|തെലുങ്ക്]] കാലഘട്ടത്തിലെ ചിത്രമായ *ആർആർആർ* ഒരു ഹ്രസ്വ വേഷത്തിലൂടെയും ഫാന്റസി ചിത്രമായ ബ്രഹ്മാസ്ത്രഃ പാർട്ട് വൺ-ശിവ, ബയോപിക് *ഗംഗുഭായ് കത്തിയവാടി* എന്നിവയിലും അഭിനയിച്ചതിലൂടെ ഭട്ട് കൂടുതൽ വിജയം നേടി, അതിൽ അവർ ടൈറ്റിൽ വേശ്യയായി അഭിനയിച്ചു, ഈ വർഷത്തെ ഏറ്റവും കൂടുതൽ വരുമാനം നേടിയ ഇന്ത്യൻ ചിത്രങ്ങളിൽ മൂന്നും സ്ഥാനം നേടി. ഇവയിൽ അവസാനത്തേതിന് മികച്ച നടിക്കുള്ള ദേശീയ ചലച്ചിത്ര അവാർഡും ഫിലിംഫെയറിലെ നാലാമത്തെ മികച്ച നടിക്കുള്ള അവാർഡും അവർ നേടി. എറ്റേണൽ സൺഷൈൻ പ്രൊഡക്ഷൻസ് എന്ന തന്റെ കമ്പനിയുടെ കീഴിൽ [[നെറ്റ്ഫ്ലിക്സ്]] ബ്ലാക്ക് കോമഡി ഡാർലിങ്സിൽ നിർമ്മിക്കുകയും അഭിനയിക്കുകയും ചെയ്തു, അതിന് അവർക്ക് ഫിലിംഫെയർ ഒടിടി അവാർഡ് ലഭിച്ചു.

2023ൽ ജോഹറിൻ്റെ റൊമാന്റിക് കോമഡി ചിത്രമായ *റോക്കി ഔർ റാണി കി പ്രേം കഹാനി* എന്ന ചിത്രത്തിൽ രൺവീർ സിങ്ങിനൊപ്പം അഭിനയിച്ച ഭട്ട്, ആ വർഷത്തെ ഏറ്റവും കൂടുതൽ വരുമാനം നേടിയ ഹിന്ദി ചിത്രങ്ങളിലൊന്നായി മാറുകയും, നെറ്റ്ഫ്ലിക്സ് ആക്ഷൻ ചിത്രമായ ഹാർട്ട് ഓഫ് സ്റ്റോണിലൂടെ അമേരിക്കൻ സിനിമയിലേക്ക് വ്യാപിക്കുകയും ചെയ്തു. ആദ്യത്തേത് ഫിലിംഫെയറിൽ റെക്കോർഡ് അഞ്ചാമത്തെ മികച്ച നടിക്കുള്ള അവാർഡ് നേടി.

== സിനിമകൾ ==


* *മറ്റുവിധത്തിൽ പരാമർശിച്ചിട്ടില്ലെങ്കിൽ എല്ലാ സിനിമകളും ഹിന്ദിയിലാണ്.''

## ടെലിവിഷൻ

## സംഗീത വീഡിയോകൾ

## ഡിസ്കോഗ്രാഫി

## പരാമർശങ്ങൾ

വർഗ്ഗം:കപൂർ കുടുംബം
ദിലേശ്വർ കാമൈത്

**ദിലേശ്വർ കാമൈത്** ഇന്ത്യയിലെ ഒരു രാഷ്ട്രീയപ്രവർത്തകനും ബീഹാറിലെ സുപോൾ ലോക്സഭാ മണ്ഡലത്തിൽ നിന്ന് വിജയിച്ച് 17,18 ലോക്സഭകളിലെത്തിയ പാർലമെന്റ് അംഗവുമാണ്. 2019 ൽ നടന്ന പാർലമെന്റ് തെരഞ്ഞെടുപ്പിൽ അദ്ദേഹം ജനതാദൾ (യുണൈറ്റഡ്) സ്ഥാനാർത്ഥിയായി വിജയിച്ചു.

ബീഹാർ സംസ്ഥാനത്തെ കോസി മേഖലയിൽ നിന്നുള്ള ജനതാദളിലെ (യുണൈറ്റഡ്) ഏറ്റവും പിന്നോക്കമുള്ള ജാതിക്കാരുടെ ഒരു പ്രമുഖ നേതാവായി കാമൈത് കണക്കാക്കപ്പെടുന്നു. 2008ൽ രാഷ്ട്രീയ പ്രവേശനം നടത്താൻ തീരുമാനിക്കുന്നതുവരെ അദ്ദേഹം ഇന്ത്യൻ റെയിൽവേയിൽ ഉദ്യോഗസ്ഥനായി സേവനമനുഷ്ഠിച്ചിരുന്നു. 2009ൽ ത്രിവേണിഗഞ്ച് നിയമസഭാ മണ്ഡലത്തിൽ നിന്ന് ബീഹാർ നിയമസഭയിലേയ്ക്ക് തിരഞ്ഞെടുക്കപ്പെട്ട അദ്ദേഹം 2014ൽ സുപോൾ ലോക്സഭാ മണ്ഡലത്തിൽ നിന്നാണ് ലോക്സഭാ തിരഞ്ഞെടുപ്പിൽ മത്സരിച്ചത്. 2014ലെ തിരഞ്ഞെടുപ്പിൽ പരാജയപ്പെട്ട അദ്ദേഹം 2019ൽ ആദ്യമായി പാർലമെന്റേറിയനായി ലോക്സഭയിലേക്ക് തിരഞ്ഞെടുക്കപ്പെട്ടു.

2024 ൽ നടന്ന ഇന്ത്യൻ പാർലമെന്റ് പൊതുതെരഞ്ഞെടുപ്പിൽ സുപോൾ ലോക്സഭാ മണ്ഡലത്തിൽ നിന്ന് കമൈത് വീണ്ടും വിജയിക്കുകയും ഈ വിജയത്തെത്തുടർന്ന് അദ്ദേഹത്തെ ലോക്സഭയിലെ ജെഡിയു പാർലമെന്ററി പാർട്ടിയുടെ നേതാവായി മാറുകയും ചെയ്തു.

## പരാമർശങ്ങൾ

വർഗ്ഗം:ബീഹാറിൽ നിന്നും ലോക്സഭയിൽ അംഗമായവർ
വർഗ്ഗം:പതിനേഴാം ലോക്‌സഭയിലെ അംഗങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:Date of birth not in Wikidata
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
കുട്ടികളുടെ ലൈബ്രറി & ജവഹർബാലഭവൻ കോട്ടയം

വിശ്വപ്രസിദ്ധ നയതന്ത്രജ്ഞനായിരുന്ന കെ പി എസ് മേനോന്റെ ജന്മഗൃഹമായ ഗോപീവിലാസം തറവാടിരുന്ന സ്ഥലത്താണ് കുട്ടികളുടെ ലൈബ്രറിയും ബാലഭവനും സ്ഥിതി ചെയ്യുന്നത്.കെ പി എസ് മേനോനോട് കോട്ടയം പബ്ലിക്ക് ലൈബ്രറി വിലകൊടുത്ത് വാങ്ങിയതാണ് ഈ സ്ഥലം.ഡി സി കിഴക്കേമുറിയുടെ നേതൃത്വത്തിൽ രണ്ട് ഭാഗ്യക്കുറി നടത്തി കിട്ടിയ ലാഭമായ എട്ടര ലക്ഷം രൂപയും ഉപയോഗിച്ചാണ് നിലവിലെ മൂന്നു നില കെട്ടിടം പണിതത്. 1967 ആഗസ്റ്റ് 15ന് മഹാകവി ജി ശങ്കരകുറുപ്പ് പുതിയ കെട്ടിടത്തിന്റെ ശിലയിടീൽ നിർവ്വഹിച്ചു. 1969 ജൂൺ 6-ാം തീയതി യൂണിയൻ വിദ്യാഭ്യാസ മന്ത്രി ഡോ.വി.കെ.ആർ.വി.റാവു കുട്ടികളുടെ ലൈബ്രറി ഉദ്ഘാടനം ചെയ്തു.10 അംഗങ്ങളുള്ള ഭരണസമതി കാര്യങ്ങൾ നടത്തുന്നു. അവധിക്കാല പരിശീലന ക്ലാസ്സുകൾ പ്രത്യേക ആകർഷണമാണ്.

Children's Library kottayam.jpg|അറിയിപ്പ്
Children's Library kottayam traffic park.jpg|traffic park
Children's Library kottayam traffic park1.jpg|traffic park
Children's Library kottayam auditorium.jpg|വേദികൾ


വർഗ്ഗം:കോട്ടയം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കോട്ടയം ജില്ലയിലെ ഗ്രന്ഥശാലകൾ
ദിൻഷ പട്ടേൽ

പതിനഞ്ചാം ലോക്സഭയിലെ ഇന്ത്യൻ നാഷണൽ കോൺഗ്രസ് പ്രതിനിധിയായിരുന്നു **ദിൻഷ ഝവേർഭായ് പട്ടേൽ** (ജനനം, 25 മെയ് 1937). ഇന്ത്യൻ നാഷണൽ കോൺഗ്രസ് അംഗമായിരുന്ന അദ്ദേഹം ഗുജറാത്തിലെ ഖേഡ നിയോജകമണ്ഡലത്തെയാണ് പ്രതിനിധീകരിച്ചിരുന്നത്. അദ്ദേഹം കേന്ദ്ര കാബിനറ്റ് മന്ത്രിയായും സേവനമനുഷ്ടിച്ചിട്ടുണ്ട്. 2011 ജനുവരി 19 മുതൽ 2012 സെപ്റ്റംബർ 27 വരെയുള്ള കാലത്ത് അദ്ദേഹം ഖനി മന്ത്രാലയത്തിൽ (സ്വതന്ത്ര ചുമതല) സഹമന്ത്രിയായിരുന്നു. 2009 മെയ് മുതൽ 2011 ജനുവരി 18 വരെ മൈക്രോ, ചെറുകിട, ഇടത്തരം സംരംഭങ്ങളുടെ മന്ത്രാലയത്തിൽ (സ്വതന്ത്ര ചുമതല) സഹമന്ത്രിയും 2006 മുതൽ 2009 വരെ പെട്രോളിയം, പ്രകൃതിവാതക മന്ത്രാലയത്തിൽ സഹമന്ത്രിയുമായിരുന്നു. 2012 ഒക്ടോബർ 28 ന് അദ്ദേഹത്തിന് ഖനികളുടെ ചുമതലയുള്ള കേന്ദ്ര കാബിനറ്റ് മന്ത്രിയുടെ പദവി ലഭിച്ചു.

## മോദിക്കെതിരെയുള്ള മത്സരം
2007ലെ ഗുജറാത്ത് നിയമസഭാ തിരഞ്ഞെടുപ്പിൽ നരേന്ദ്ര മോദിക്ക് എതിരേ മണിനഗർ മണ്ഡലത്തിൽ മത്സരിക്കാൻ ഇന്ത്യൻ നാഷണൽ കോൺഗ്രസ് പട്ടേലിനെയാണ് ചുമതലപ്പെടുത്തിയിരുന്നത്.

അദ്ദേഹത്തിന്റെ ശുദ്ധമായ പ്രതിച്ഛായ, പട്ടേൽ സമുദായ പശ്ചാത്തലം എന്നിവയുടെ അടിസ്ഥാനത്തിലായിരുന്നു അദ്ദേഹത്തിന്റെ സ്ഥാനാർത്ഥിത്വം. നരേന്ദ്ര മോദിയെ എതിർക്കാൻ അനുയോജ്യനായ ഒരു സ്ഥാനാർത്ഥിയെ കോൺഗ്രസിന് കണ്ടെത്താൻ കഴിയാത്തതിനെ തുടർന്നാണ് അദ്ദേഹത്തെ ഈ ചുമതല ഏൽപ്പിച്ചത്. ഗുജറാത്തിന്റെ ഭാവി മുഖ്യമന്ത്രിയായും അദ്ദേഹത്തെ ഇക്കാലത്ത് ഉയർത്തിക്കാട്ടുന്നുണ്ടായിരുന്നു. എന്നിരുന്നാലും 86, 000ത്തിലധികം വോട്ടുകൾക്ക് അദ്ദേഹം തിരഞ്ഞെടുപ്പിൽ പരാജയപ്പെട്ടു.

കഴിഞ്ഞ തിരഞ്ഞെടുപ്പിൽ അദ്ദേഹം നഡിയാദ് മണ്ഡലത്തിൽ പങ്കജ് ദേശായിയോട് നിയമസഭാ തിരഞ്ഞെടുപ്പിൽ പരാജയപ്പെട്ടു, എന്നിരുന്നാലും 1975 മുതൽ അദ്ദേഹം നഡിയാഡിൽ നിന്ന് പാർലമെന്റ് തിരഞ്ഞെടുപ്പിൽ വിജയിച്ചിരുന്നു.

## ബാഹ്യ ലിങ്കുകൾ

* പാർലമെൻ്റ് ഓഫ് ഇന്ത്യയുടെ ഔദ്യോഗിക വെബ്സൈറ്റിലെ ജീവചരിത്ര രേഖാചിത്രം
* ദിൻഷ പട്ടേലിന്റെ ഔദ്യോഗിക വെബ്സൈറ്റ്
* ഔദ്യോഗിക ബയോഡാറ്റ
* ദി ഹിന്ദുവിൽ നിന്നുള്ള ദിൻഷ പട്ടേലിൻ്റെ ചിത്രങ്ങൾ

## അവലംബം
വർഗ്ഗം:ഗുജറാത്തിൽ നിന്നുള്ള ലോക്‌സഭാംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:കേന്ദ്രസഹമന്ത്രിമാർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ഗുജറാത്തിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1937-ൽ ജനിച്ചവർ
സാഹിബ് സിംഗ് വർമ്മ

**സാഹിബ് സിംഗ് വർമ്മ** (ജീവിതകാലം, 15 മാർച്ച് 1943 - 30 ജൂൺ 2007) ഒരു ഇന്ത്യൻ രാഷ്ട്രീയ പ്രവർത്തകനായിരുന്നു. ഡൽഹിയുടെ നാലാമത്തെ മുഖ്യമന്ത്രിയായി (1996–1998) സേവനമനുഷ്ഠിച്ചിട്ടുള്ള അദ്ദേഹം പതിമൂന്നാം ലോക്സഭയിലും (1999–2004) അംഗമായിരുന്നു. കേന്ദ്ര തൊഴിൽകാര്യ മന്ത്രിയായും അദ്ദേഹം സേവനമനുഷ്ഠിച്ചിട്ടുണ്ട്.

## ജീവിതം.
1943 മാർച്ച് 15 ന് ഡൽഹിയിലെ മുണ്ട്ക ഗ്രാമത്തിലെ ഒരു ജാട്ട് കുടുംബത്തിൽ, ചൗധരി മിർ സിംഗ് ലക്രയുടെയും ഭാർപായി ദേവിയുടെയും പുത്രനായി സാഹിബ് സിംഗ് വർമ്മ ജനിച്ചു. അദ്ദേഹത്തിന് ആസാദ് സിംഗ് വർമ്മ, അത്തർ സിംഗ് വർമ്മ എന്നീ രണ്ട് സഹോദരന്മാരുണ്ടായിരുന്നു. ചെറുപ്പകാലം മുതലേ ആര്യസമാജം അദ്ദേഹത്തിൽ സ്വാധീനം ചെലുത്തിയിരുന്നു.

ലൈബ്രറി സയൻസിൽ പി.എച്ച്.ഡി. നേടിയ സാഹിബ് സിംഗ് വർമ്മ ഡൽഹിയിലെ ഭഗത് സിംഗ് കോളേജിൽ ലൈബ്രേറിയനായാണ് ജോലി ആരംഭിച്ചത്. ആർട്സിൽ ബിരുദാനന്തര ബിരുദം (എം. എ.) നേടിയ അദ്ദേഹം അലിഗഡ് മുസ്ലിം സർവകലാശാലയിൽ നിന്ന് ലൈബ്രറി സയൻസിലും ബിരുദം നേടി.

സാഹിബ് കൌറിനെ വിവാഹം കഴിച്ച അദ്ദേഹത്തിന് രണ്ട് ആൺമക്കളും മൂന്ന് പെൺമക്കളും ഉണ്ടായിരുന്നു. അദ്ദേഹത്തിന്റെ പുത്രന്മാരിൽ ഒരാളായ പർവേഷ് വർമ്മ ന്യൂഡൽഹി മണ്ഡലത്തിൽനിന്നുള്ള നിയമസഭാംഗമാണ്.

## രാഷ്ട്രീയ ജീവിതം
രാഷ്ട്രീയ സ്വയംസേവക് സംഘത്തിൽ അദ്ദേഹം സജീവമായി പ്രവർത്തിച്ചിരുന്നു. വേൾഡ് ജാട്ട് ആര്യൻ ഫൌണ്ടേഷന്റെ പ്രസിഡന്റായും അദ്ദേഹം സേവനമനുഷ്ഠിച്ചിട്ടുണ്ട്.
[ലഘുചിത്രം|258x258ബിന്ദു|കേന്ദ്ര മാനവ വിഭവശേഷി മന്ത്രി [മുരളി മനോഹർ ജോഷി|ഡോ. മുരളി മനോഹർ ജോഷി 2003 ഡിസംബർ 3 ന് ന്യൂഡൽഹിയിൽ നടന്ന ചടങ്ങിൽ അവാർഡ് ജേതാക്കളിൽ ഒരാൾക്ക് "മികച്ച തൊഴിലുടമയ്ക്കുള്ള അവാർഡ്-2003" സമ്മാനിക്കുന്നു. കേന്ദ്ര തൊഴിൽ മന്ത്രി ഡോ. സാഹിബ് സിംഗ് വർമ്മയെയും സമീപത്ത് കാണാം.]]
1977-ൽ ഡൽഹി മുനിസിപ്പൽ കോർപ്പറേഷനിലേക്ക് തിരഞ്ഞെടുക്കപ്പെട്ട അദ്ദേഹം ഗുരു രാധ കിഷന്റെ കാർമ്മികത്വത്തിൽ കൗൺസിലറായി സത്യപ്രതിജ്ഞ ചെയ്തു. തുടക്കത്തിൽ ജനതാ പാർട്ടി സ്ഥാനാർത്ഥിയായി വിജയിച്ച അദ്ദേഹം ബിജെപി ടിക്കറ്റിൽ വീണ്ടും തിരഞ്ഞെടുക്കപ്പെട്ടു. 1993 ലെ ഡൽഹി സർക്കാരിൽ വിദ്യാഭ്യാസ വികസന മന്ത്രിയായിരുന്നു.

1996ൽ മുഖ്യമന്ത്രിയായിരുന്ന മദൻ ലാൽ ഖുറാന അഴിമതിക്കേസിൽ അകപ്പെട്ടതിനുശേഷം സാഹിബ് സിംഗ് ഡൽഹിയുടെ മുഖ്യമന്ത്രിയായി. ഖുറാനയിൽ നിന്ന് വർദ്ധിച്ചുവന്ന ശത്രുത നേരിട്ട സിംഗിന് രണ്ടര വർഷക്കാലം മാത്രമാണ് മുഖ്യമന്ത്രിയായി തുടരാനായത്. ഉള്ളി വില പ്രതിസന്ധിയെ തുടർന്ന് അദ്ദേഹത്തിന് പകരം സുഷമ സ്വരാജ് മുഖ്യമന്ത്രിയായി നിയമിക്കപ്പെട്ടു.

തുടർന്ന്, 1999 ലെ ലോക്‌സഭാ തിരഞ്ഞെടുപ്പിൽ അദ്ദേഹം ഔട്ടർ ഡൽഹിയിൽ നിന്ന് രണ്ട് ലക്ഷത്തിലധികം വോട്ടുകളുടെ ഭൂരിപക്ഷത്തോടെ വിജയിച്ചു. 2002-ൽ വാജ്‌പേയി സർക്കാരിൽ തൊഴിൽ മന്ത്രിയായിരുന്നു. പ്രോവിഡന്റ് ഫണ്ട് പലിശ നിരക്ക് കുറയ്ക്കുന്നതിനെതിരെ ഉദ്യോഗസ്ഥർക്കെതിരെ നിലകൊണ്ടതിന് "*ബുൾ ഇൻ എ ചൈന ഷോപ്പ്*" എന്നാണ് അദ്ദേഹം അറിയപ്പെട്ടിരുന്നത്. 2004 ലെ തിരഞ്ഞെടുപ്പിൽ അദ്ദേഹം പരാജയപ്പെട്ടു.

2007ൽ രാജസ്ഥാനിൽ നടന്ന ഒരു റോഡപകടത്തിൽ അദ്ദേഹം കൊല്ലപ്പെട്ടു.

## ഇതും കാണുക

* വർമ്മ മന്ത്രിസഭ

## അവലംബം
വർഗ്ഗം:ഇന്ത്യയിലെ അപകട മരണങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിൽ റോഡപകടങ്ങളിൽ മരിച്ചവർ
വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഡെൽഹിയുടെ മുഖ്യമന്ത്രിമാർ
വർഗ്ഗം:2007-ൽ മരിച്ചവർ
വർഗ്ഗം:1943-ൽ ജനിച്ചവർ
അക്കത്തിന്റെ സ്ഥാന മൂല്യം

**അക്കത്തിന്റെ സ്ഥാന മൂല്യം** എന്നത് ഓരോ അക്കത്തിന്റെയും മൂല്യം അതത് സ്ഥാനത്തെ ആശ്രയിച്ചാണ് നിർണ്ണയിക്കപ്പെടുന്നതായ സംഖ്യാ സമ്പ്രദായമാണ്. 

ഉദാഹരണത്തിന്, 555 എന്ന എണ്ണത്തിൽ ആദ്യത്തെ 5-ന് മൂല്യം 500, രണ്ടാം 5-ന് 50, മൂന്നാം 5-ന് 5 ആണു. അക്കങ്ങൾ ഒരേയാകുമ്പോഴും അവയുടെ സ്ഥാനമനുസരിച്ച് മൂല്യം വ്യത്യാസപ്പെടുന്നു.

ഇത് ദശാംശ സംഖ്യാ സമ്പ്രദായം (Decimal system) പോലുള്ള ആധുനിക സംഖ്യാ സമ്പ്രദായങ്ങളിൽ സാധാരണമാണ്.

ഈ സമ്പ്രദായം ഉപയോഗിക്കുന്നത് കണക്കുകൂട്ടലുകൾ എളുപ്പമാക്കാനും സംഖ്യകളെ കൃത്യമായി പ്രതിനിധീകരിക്കാനും സഹായിക്കുന്നു.

## അവലംബം

വർഗ്ഗം:ഗണിതം
ഷാജി വേങ്കടത്ത്

മലയാളത്തിലെ  സാഹിത്യകാരൻമാരിൽ പ്രമുഖനാണ് **ഷാജി വേങ്കടത്ത്** (ജനനം: ജൂലൈ 09 1955 മരണം: ഓഗസ്റ്റ് 28 2025 ).

## ജീവിതവും സാഹിത്യവും
കേരളത്തിലെ കോട്ടയംജില്ലയിൽ 1955 ജൂലൈ 09-ന് ജനിച്ചു.കോട്ടയം ജില്ലയിലെ വിവിധ വിദ്യാലയങ്ങളിൽ പഠനം പൂർത്തിയാക്കിയശേഷം 1978-ൽ തിരുവനന്തപുരത്ത് അച്ചടി വകുപ്പിൽ ജോലിയിൽ പ്രവേശിച്ചു. ആ കാലയളവിൽ തന്ന് സാഹിത്യ പരിശ്രമങ്ങളിൽ ഏർപ്പെട്ടു തുടങ്ങി.കേരളത്തിലെ വിവിധ വകുപ്പുകളിൽ ഉപയോഗിക്കുന്നതിനായി തയാറാക്കിയ ഔദ്യോഗിക ഭാഷാ നിഘണ്ടു, ഭരണഭാഷ മലയാളീകരിക്കുന്നതിന് വളരെയധികം സഹായിച്ചിട്ടുണ്ട്.നിരവധി റേഡിയോ നാടകങ്ങൾ, ലളിത ഗാനങ്ങൾ ആകാശവാണി പ്രക്ഷേപണം ചെയ്തിട്ടുണ്ട്.അനേകം ചെറുകഥകൾ രചിച്ചിട്ടുള്ള ഇദ്ദേഹത്തിൻ്റെ ഇടനാഴി എന്ന കഥക്ക് ഡി സി കിഴക്കേമുറി ചെറുകഥാ പുരസ്കാരം ലഭിച്ചിട്ടുണ്ട്

## കൃതികൾ
* ഇടനാഴി-1982
*ഡെയിഞ്ചർ ഡിസ്കവറി-1988
*നന്മകൾക്ക് ഒരു കാലം -1989
* ഔദ്യോഗിക ഭാഷാ നിഘണ്ടു
* അമ്മമനസ്സ്-2011
* മണ്ണിനുണ്ടൊരു മനസ്സ് -2017
*ക്വാറൻ്റൈൻ -2020
* കാട് ഒരു വിസ്മയം -2023
* ലിയാപൂവിൻ്റെ നാട്ടിൽ -2025

വർഗ്ഗം:മലയാളം എഴുത്തുകാർ
സെന്റ് ജോൺസ് ഓർത്തഡോക്സ് വലിയ പള്ളി ഉളനാട്

ഉളനാട്ടിലെ സെന്റ് തോമസിന്റെ സിറിയൻ ക്രിസ്ത്യാനികളുടെ ചരിത്രം
നമ്മുടെ കർത്താവായ യേശുക്രിസ്തുവിന്റെ 12 ശിഷ്യന്മാരിൽ ഒരാളായ സെന്റ് തോമസ് എ.ഡി. 52-ൽ കേരളത്തിൽ എത്തി, നമ്മുടെ കർത്താവിന്റെ സുവിശേഷം പ്രസംഗിച്ചുകൊണ്ട് ഇന്ത്യയിലുടനീളം ക്രിസ്തുമതം പ്രചരിപ്പിച്ചു. അദ്ദേഹം കേരളത്തിൽ "ഏഴരപ്പള്ളിക്കൽ" സ്ഥാപിച്ചു (സ്ഥാപിച്ചു) അതിലൊന്നാണ് നിലയ്ക്കൽ. പത്തനംതിട്ട ജില്ലയുടെ കിഴക്കൻ ഭാഗത്ത് സ്ഥിതി ചെയ്യുന്ന ചരിവുള്ള ഒരു കുന്നിൻ പ്രദേശമായ നിലയ്ക്കലിനെ ചായൽ എന്നും വിളിക്കുന്നു. മുകളിൽ സൂചിപ്പിച്ച 'ഏഴരപ്പള്ളിക്കൽ' ലെ പ്രമുഖ ക്രിസ്ത്യൻ കേന്ദ്രങ്ങളിലൊന്നായി ഇത് മാറി. പന്തളം കൊട്ടാരത്തിന്റെ ആർക്കൈവിൽ നിന്ന് സെന്റ് തോമസ് നിലയ്ക്കൽ പള്ളി സ്ഥാപിച്ചു (സ്ഥാപിച്ചു) എന്ന് വ്യക്തമാണ്. പുരാതന കാലത്ത് ഒരു പ്രമുഖ വ്യാപാര കേന്ദ്രമായിരുന്ന നിലയ്ക്കൽ 'പാരപ്പട്ടം' എന്നറിയപ്പെടുന്ന 'പാണ്ടിപ്പറര്യന്മാരുടെ' ആക്രമണവും കൊള്ളയും അനുഭവിച്ചു. 'ഉറുമാപുളി' അല്ലെങ്കിൽ വിഷമുള്ള ചിലന്തികൾ നിറഞ്ഞ പ്രദേശം നിവാസികൾക്ക് ഭീഷണിയായി മാറി. ഈ സാഹചര്യത്തിൽ ക്രിസ്ത്യൻ സമൂഹം അവിടെ നിന്ന് പലായനം ചെയ്ത് തുമ്പമൺ, കടമ്പനാട്, വെൺമണി, ചെങ്ങന്നൂർ, പുത്തൻകാവ് തുടങ്ങിയ താഴ്ന്ന പ്രദേശങ്ങളിൽ സ്ഥിരതാമസമാക്കാൻ നിർബന്ധിതരായി. പിന്നീട് കടമ്പനാട് ക്രിസ്ത്യാനികളുടെ ഒരു ശക്തികേന്ദ്രമായി മാറുകയും അവർ അവിടെ ആരാധനയ്ക്കായി ഒരു പള്ളി പണിയുകയും ചെയ്തു. തുമ്പമണിലും പരിസരങ്ങളിലുമുള്ള ക്രിസ്ത്യൻ കുടുംബങ്ങളും ആരാധനയ്ക്കായി കടമ്പനാട് പള്ളിയെ ആശ്രയിച്ചിരുന്നു.

നമ്മുടെ പൂർവ്വികർ
പന്തളം രാജ്യത്തിലെ രാജാവും കടമ്പനാട് ഗ്രാമത്തിലെ പ്രാദേശിക നേതാവും (തലവൻ) തമ്മിലുള്ള രാഷ്ട്രീയ സംഘർഷത്തിന്റെ ഫലമായി, തുമ്പമണിലെ ക്രിസ്ത്യാനികൾക്ക് കടമ്പനാട് പള്ളിയിൽ ആരാധനയ്ക്കായി പോകാനുള്ള അവസരം നഷ്ടപ്പെട്ടു. എന്നാൽ പന്തളം രാജ്യത്തിലെ രാജാവ് തുമ്പമണിലെ ക്രിസ്ത്യൻ കുടുംബങ്ങളെ ആശ്വസിപ്പിക്കുകയും ആശ്വസിപ്പിക്കുകയും ചെയ്തു, അവരുടെ ആത്മീയ ആവശ്യങ്ങൾ നിറവേറ്റുന്നതിനായി തുമ്പമണിൽ ഒരു പള്ളി അനുവദിച്ചുകൊണ്ട്, അങ്ങനെ തുമ്പമൺ വലിയപ്പള്ളി എ.ഡി. 1185 ൽ സ്ഥാപിതമായി. കടമ്പനാട് ഇടവകയിലെ ക്രിസ്ത്യൻ കുടുംബങ്ങൾക്കിടയിൽ ചില അഭിപ്രായവ്യത്യാസങ്ങളും പ്രക്ഷോഭങ്ങളും ഉടലെടുക്കാൻ തുടങ്ങി, പള്ളിവാതുക്കൽ കുടുംബത്തിലെ മൂന്ന് സെറ്റ് അംഗങ്ങൾ പന്തളം രാജാവിനെ സമീപിച്ചു, തുമ്പമണിലെ മുട്ടത്ത് നികുതി രഹിത ഭൂമി നൽകി അവരെ ആശ്വസിപ്പിച്ചു. അവർ മണ്ണിൽ വീട്ടിൽ താമസമാക്കി. ഈ ഗ്രൂപ്പിലെ രണ്ട് സെറ്റ് കുടുംബങ്ങൾ അച്ചൻകോവിൽ നദിയുടെ വടക്കുവശത്തേക്ക് താമസം മാറി അവിടെ താമസമാക്കി. ക്രമേണ മനയ്ക്കലയിലും മണ്ണിലിലും രണ്ട് കുടുംബങ്ങൾ വികസിച്ചു, അവർ തുമ്പമൺ വലിയപ്പള്ളിയിൽ പെട്ടവരായിരുന്നു. വീണ്ടും ആത്മീയ നവീകരണത്തിന്റെയും നവ പഠിപ്പിക്കലിന്റെയും സ്വാധീനത്തിന്റെ ഫലമായി, തുമ്പമൺ വടക്കേക്കരയിൽ ബെഥേൽ മാർത്തോമ്മാ പള്ളി സ്ഥാപിതമായി. എന്നാൽ തുമ്പമൺ വടക്കേക്കരയിലെ ഓർത്തഡോക്സ് വിശ്വാസികൾ നവ-നവീകരണ നീക്കത്തെ ഭയന്ന്, ഓർത്തഡോക്സ് സഭയിലുള്ള തങ്ങളുടെ വിശ്വാസം സംരക്ഷിക്കാൻ ആഗ്രഹിച്ചു. അങ്ങനെ അവർ 1900 എ.ഡി.യിൽ റവ. ഫാ. ഗീവറുഗീസിന്റെ നേതൃത്വത്തിൽ ഒരു ഓർത്തഡോക്സ് സഭ സ്ഥാപിച്ചു. അച്ചൻകോവിൽ നദിയിലെ ആവർത്തിച്ചുള്ള വെള്ളപ്പൊക്കം മൂലമുണ്ടായ അപകടസാധ്യത തുമ്പമൺ വലിയപള്ളിയിലേക്ക് പോകാൻ ക്രിസ്ത്യാനികൾക്ക് ഭീഷണിയായി. തുമ്പമൺ വലിയപള്ളിയിലെ ഈ പള്ളിയുടെ നിർമ്മാണത്തിന് ഈ പ്രദേശത്തെ ജനങ്ങൾക്ക് ഒരു പ്രചോദനം നൽകി. തുമ്പമൺ വടക്കേക്കരയിലെ ഈ പള്ളിയുടെ ശിലാസ്ഥാപനം വിശുദ്ധ പരുമല തിരുമേനി സ്ഥാപിച്ചു, അതിന് 'കദിഷ്ടപള്ളി' എന്ന് നാമകരണം ചെയ്തു. തുമ്പമൺ വലിയപള്ളിയിലെ പുരോഹിതന്മാർ ഈ പള്ളിയും കൈകാര്യം ചെയ്യുകയും ആത്മീയ ശുശ്രൂഷകൾ നടത്തുകയും ചെയ്തു.
ബിഷ്ണു പദ റായ്

ഒരു ഇന്ത്യൻ രാഷ്ട്രീയ പ്രവർത്തകനും ഭാരതീയ ജനതാ പാർട്ടി നേതാവുമാണ് **ബിഷ്ണു പദ റായ്** (ജനനംഃ 19 ജൂൺ 1950). 1999 മുതൽ 2004 വരെയും പിന്നീട് 2009 മുതൽ 2019 വരെയും ആന്തമാൻ നിക്കോബാർ ദ്വീപുകൾ മണ്ഡലത്തിൽ നിന്ന് 13-ാം ലോക്സഭയിലേയ്ക്ക് അദ്ദേഹം തിരഞ്ഞെടുക്കപ്പെട്ടു. 2024 ലെ ഇന്ത്യൻ പൊതുതെരഞ്ഞെടുപ്പിൽ ആൻഡമാൻ നിക്കോബാർ ദ്വീപുകളുടെ ലോക്സഭാ മണ്ഡലത്തിൽ നിന്ന് അദ്ദേഹം വീണ്ടും സ്ഥാനാർത്ഥിയായി വിജയിച്ചു.

## ആദ്യകാല ജീവിതവും വിദ്യാഭ്യാസവും
1950 ജൂൺ 19 ന് പശ്ചിമ ബംഗാളിലെ അശോക് നഗർ കല്യാൺഗഢ്  നഗരത്തിലാണ് ബിഷ്ണു പദ റായ് ജനിച്ചത്.

1973ൽ കൽക്കട്ട സർവകലാശാലയിൽ നിന്ന് അദ്ദേഹം കൊമേഴ്സിൽ ബിരുദം പൂർത്തിയാക്കി.

## തിരഞ്ഞെടുപ്പ് ചരിത്രം

## കുറിപ്പുകൾ

## ബാഹ്യ ലിങ്കുകൾ

വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1950-ൽ ജനിച്ചവർ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
മെഹെം (ആൽബം)

അമേരിക്കൻ സംഗീതജ്ഞനായ ലേഡി ഗാഗ എട്ടാമത്തെ സ്റ്റുഡിയോ ആൽബമാണ് **മെഹെം**. 2025-ൽ പുറത്തിറങ്ങിയ ഈ ആൽബം ആൻഡ്രൂ വാട്ട്, സർകട്ട്, ഗെസാഫെൽസ്റ്റെയിൻ, ബ്രൂണോ മാർസ്, ഡി'മൈൽ എന്നിവരുമായി സഹകരിച്ചാണ് നിർമ്മിച്ചത്.

ആൽബത്തിൽ സിന്ത്-പോപ്പ്, ഇൻഡസ്ട്രിയൽ, ഡിസ്കോ, റോക്ക്, ഫങ്ക് തുടങ്ങിയ സംഗീതശൈലികളുടെ ഘടകങ്ങൾ ഉൾക്കൊള്ളുന്നു. പ്രധാനപ്പെട്ട വിഷയങ്ങൾക്കായി കൗശലം, സ്നേഹം, അടையாளം, ദ്വൈതത്വം എന്നിവ ആലേഖനം ചെയ്യപ്പെടുന്നു.

ജാപ്പനീസ് പതിപ്പ്യിൽ "Can't Stop The High" എന്ന ട്രാക്ക് ഉൾപ്പെടുന്നു. ടാർഗെറ്റ് പതിപ്പിൽ "Kill for Love" എന്ന പാട്ടും ചേർത്തിട്ടുണ്ട്.

## അവലംബം

വർഗ്ഗം:സംഗീത ആൽബങ്ങൾ
പ്രബോധിനി ഗ്രന്ഥശാല, പണ്ടാരതുരുത്ത്

കൊല്ലം ജില്ലയിലെ കരുനാഗപ്പള്ളിയിൽ കടലോര ഗ്രാമമായ ആലപ്പാട്  പണ്ടാരത്തുരുത്തിൽ പ്രവർത്തിക്കുന്ന ജനകീയ ഗ്രന്ഥശാലയാണ് **പ്രബോധിനി ഗ്രന്ഥശാല**.   കരുനാഗപ്പള്ളി താലൂക്ക് ലൈബ്രറി കൗൺസിലിന്റെ കീഴിൽ പ്രവർത്തിക്കുന്ന എ പ്ലസ് ഗ്രന്ഥശാലയാണിത്. കൊല്ലം ജില്ലാ ലൈബ്രറി കൗൺസിൽ മികച്ച ഗ്രന്ഥശാലയ്‌ക്ക്‌ നൽകുന്ന പുത്തൂർ സോമരാജൻ പുരസ്കാരം 2025 ൽ ഈ ഗ്രന്ഥശാലയ്ക്കു ലഭിച്ചു.

28,000 പുസ്തകവും 2321 അംഗങ്ങളുമുണ്ട്. അമൂല്യമായ താളിയോല ഗ്രന്ഥങ്ങളുടെ ശേഖരമുള്ള ജില്ലയിലെ അപൂർവ ഗ്രന്ഥശാലകളിൽ ഒന്നാണ് പ്രബോധിനി.
## ചരിത്രം
1941 ൽ കേരള നവോത്ഥാന പ്രസ്ഥാനങ്ങളുടെ ഭാഗമായാണ് ഈ ഗ്രന്ഥശാലയുടെ പിറവി. വി.കെ. പിള്ള ആദ്യ പ്രസിഡന്റും കവിയും അധ്യാപകനുമായ സി.പി. 
അരുമ നായകപ്പണിക്കർ ആദ്യ സെക്രട്ടറിയുമായിരുന്നു. 
## പ്രവർത്തനങ്ങൾ
ഗ്രന്ഥശാലയ്ക്ക് കീഴിൽ പ്രബോധിനി ആർട്സ് ക്ലബ്ബ് കലാവിഭാഗവും പ്രവർത്തിക്കുന്നു. 13ഇനങ്ങളിൽ കലാ-കായിക പരിശീലനവും നടക്കുന്നു. പ്രബോധിനി ബാലകൈരളി എന്ന പേരിൽ പ്രീ പ്രൈമറി വിദ്യാലയവും പ്രവർത്തിക്കുന്നു.
## പുരസ്‍കാരങ്ങൾ
* മികച്ച ഗ്രന്ഥശാല പ്രവർത്തനത്തിന് സംസ്ഥാന ലൈബ്രറി കൗൺസിലിന്റെ എൻ ഇ ബലറാം പുരസ്കാരം
* മികച്ച ഗ്രാമീണ ഗ്രന്ഥശാലക്കുള്ള ഡി സി പുരസ്കാരം 
* സോഫിൻ എസ് പി പുരസ്കാരം
* എൻബിടി പുരസ്കാരം
* താലൂക്കിലെ മികച്ച ഗ്രന്ഥശാലാ സെക്രട്ടറിക്ക് താലൂക്ക് ലൈബ്രറി കൗൺസിൽ നൽകുന്ന പുരസ്കാരം  2025 ൽ ഗ്രന്ഥശാല സെക്രട്ടറി നേഹാ വിനീതിന് ലഭിച്ചു.
* ജില്ലയിലെ മികച്ച ലൈബ്രേറിയനുള്ള പുരസ്കാരം ലൈബ്രേറിയൻ  ശിവചന്ദ്രന് ലഭിച്ചു.  .
## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
ജീവൻ എസ്.എം.

മലയാള കഥാകൃത്തും  സാംസ്കാരിക പ്രവർത്തകനുമാണ് **ജീവൻ എസ്.എം.** ‘യുറീക്ക’ ​അസോസിയേറ്റ്​ എഡിറ്ററായും പ്രവർത്തിക്കുന്നു. പൊതുവിദ്യാഭ്യാസ വകുപ്പ് 2025 ൽ പുറത്തിറക്കിയ നാലാം തരത്തിലെ കേരള പാഠാവലി മലയാള പുസ്തകത്തിൽ ജീവന്റെ യുദ്ധം അത്ര നല്ലതല്ല എന്ന കഥ ഉൾപ്പെടുത്തിയിരുന്നു.

## ജീവിതരേഖ
തൃശൂർ കയ്പമംഗലം മൂന്നു പീടിക സ്വദേശിയാണ്.  ഒരു ശസ്ത്രക്രിയയുടെ അനന്തര ഫലമായി സപൈനൽ കോഡിനുണ്ടായ തകരാർ മൂലം ശാരീരിക ബുദ്ധിമുട്ടുകളുണ്ട്.
## കൃതികൾ
* ഒരു ദിവസം കാട്ടിൽ 
## അവലംബം


വർഗ്ഗം:മലയാള കഥാകൃത്തുക്കൾ
ഇമ്പേഷ്യൻസ് അച്യുതാനന്ദനി

തിരുവനന്തപുരം ജില്ലയിലെ കല്ലാർ വനമേഖലയിൽ, സമുദ്രനിരപ്പിൽ നിന്ന് 1200 മീറ്ററിലധികം ഉയരത്തിലുള്ള നീർച്ചോലകൾക്കരികിൽ കണ്ടെത്തിയ ഒരു കാട്ടുകാശിത്തുമ്പ ഇനമാണ് **ഇമ്പേഷ്യൻസ് അച്യുതാനന്ദനി.**   “പശ്ചിമഘട്ടത്തിന്റെ പാരിസ്ഥിതിക തനിമ നിലനിർത്താൻ, പ്രത്യേകിച്ച് മതികെട്ടാൻ ചോലയുടെ സംരക്ഷണത്തിനായി മുൻകൈയെടുത്തതിനുള്ള ആദരസൂചകമായാണ് കേരളത്തിന്റെ മുൻ മുഖ്യമന്ത്രി വി.എസ്. അച്യുതാനന്ദന്റെ പേര് ഈ സസ്യത്തിന് നൽകുന്നത്” എന്ന് ഗവേഷകർ തങ്ങളുടെ പ്രബന്ധത്തിൽ വ്യക്തമാക്കുന്നു.

## പ്രത്യേകതകൾ
വെള്ളയിൽ ക്രീം നിറം കലർന്ന ഇതളുകളും പൂവിനകത്ത് മഞ്ഞ പൊട്ടുമുള്ള അതിമനോഹരമായ ഒരു കുഞ്ഞൻ ചെടിയാണിത്.
## കണ്ടെത്തൽ
തിരുവനന്തപുരം യൂണിവേഴ്സിറ്റി കോളേജിലെ ബോട്ടണി വിഭാഗം ഗവേഷണ കേന്ദ്രത്തിലെ സിന്ധു ആര്യ, ഡോ. വി.എസ്. അനിൽകുമാർ; പാലോട് ജവഹർലാൽ നെഹ്റു ട്രോപ്പിക്കൽ ബൊട്ടാണിക് ഗാർഡൻ ആൻഡ് റിസർച്ച് ഇൻസ്റ്റിറ്റ്യൂട്ടിലെ പ്ലാൻ്റ് ജനറ്റിക് റിസോഴ്സ് വിഭാഗത്തിലെ എം.ജി. ഗോവിന്ദ്; പാലക്കാട് ഗവൺമെൻ്റ് വിക്ടോറിയ കോളേജിലെ ബോട്ടണി വിഭാഗത്തിലെ ഡോ. വി.സുരേഷ്; തിരുവനന്തപുരം റീജിയണൽ കാൻസർ സെൻ്ററിലെ ലബോറട്ടറി ഓഫ് ഇമ്മ്യൂണോഫാർമക്കോളജി ആൻഡ് എക്സ്പിരിമെൻ്റൽ തെറാപ്യൂട്ടിക്സിലെ ഡബ്ല്യൂ.കെ. വിഷ്ണു എന്നിവർ ചേർന്നാണ് ഈ കണ്ടെത്തൽ നടത്തിയത്. 2021-ൽ അന്താരാഷ്ട്ര സസ്യശാസ്ത്ര ജേണലായ ‘ഫൈറ്റോകീസ്’ (PhytoKeys)-ൽ പ്രസിദ്ധീകരിച്ച പഠനത്തിലാണ് ഈ സസ്യത്തെ ലോകത്തിന് പരിചയപ്പെടുത്തിയത്.
## അവലംബം


വർഗ്ഗം:ബാൽസാമിനേസി
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
മാളവിക ദേവി

**മാളവിക ദേവി** അല്ലെങ്കിൽ **മാളവിക കേസരി ദിയോ** ഇന്ത്യയിലെ ന്യൂഡൽഹിയിൽ നിന്നുള്ള ഒരു രാഷ്ട്രീയക്കാരിയാണ്. **റാണി സാ** എന്നും അറിയപ്പെടുന്ന അവർ മുൻ ലോക്സഭാംഗമായ അർക്ക കേസരി ദിയോയുടെ ഭാര്യയാണ്. 2024 ൽ നടന്ന ഇന്ത്യൻ പാർലമെന്റ് പൊതുതെരഞ്ഞെടുപ്പിൽ ഒഡീഷയിലെ കലഹണ്ടി ലോക്സഭാ മണ്ഡലത്തിൽ നിന്ന് അവർ ബിജെപി അംഗമായി തിരഞ്ഞെടുക്കപ്പെട്ടു.

## അവലംബം

വർഗ്ഗം:ലോക്സഭയിലെ വനിതാ അംഗങ്ങൾ
വർഗ്ഗം:ഒഡീഷയിൽ നിന്നുള്ള ലോക്‌സഭാംഗങ്ങൾ
വർഗ്ഗം:ജീവിച്ചിരിക്കുന്നവർ
എലീന ഫതലിബെക്കോവ

**എലീന അബ്രാമോവ്ന ഫതലിബെക്കോവ** (റഷ്യൻഃ елена Абрамовна Фаталибековая ерубтсова) (ജനനംഃ ഒക്ടോബർ 4,1947) 1977 മുതൽ വനിതാ ഗ്രാൻഡ്മാസ്റ്റർ (ഡബ്ല്യു. ജി. എം.) പദവി വഹിച്ചിരുന്ന ഒരു റഷ്യൻ ചെസ്സ് കളിക്കാരിയാണ്.

നാലാമത്തെ വനിതാ ലോക ചെസ് ചാമ്പ്യനായിരുന്ന ഓൾഗ റുബ്ത്സോവയുടേയും ചെസ് മാസ്റ്ററായിരുന്ന അബ്രാം പോളിയാക്കിന്റെയും മകളാണ് അവർ. അവർ നേടിയ ആദ്യത്തെ വലിയ വിജയം 1963 ലെ സോവിയറ്റ് ജൂനിയർ ഗേൾസ് ചെസ് ചാമ്പ്യൻഷിപ്പിന്റെ പങ്കിട്ട വിജയമായിരുന്നു.

1970ൽ ടിബിലിസിയിൽ നടന്ന വനിതാ അന്താരാഷ്ട്ര ടൂർണമെന്റിൽ രണ്ടാം സ്ഥാനത്തെത്തിയ ഫതലിബെക്കോവ തൊട്ടടുത്ത വർഷം ചെല്യാബിൻസ്കിൽ നടന്ന അന്താരാഷ്ട്ര ടൂർണ്ണമെന്റിൽ വിജയിച്ചു. 1970ൽ അവർക്ക് വനിതാ ഇന്റർനാഷണൽ മാസ്റ്റർ പദവി ലഭിച്ചു. 1974ൽ ഫതലിബെക്കോവ സോവിയറ്റ് വനിതാ ചെസ് ചാമ്പ്യൻഷിപ്പ് നേടി.

1978-ലെ വനിതാ വനിതാ ചെസ് ചാമ്പ്യൻഷിപ്പിൽ ഫതലിബെക്കോവ വിജയകരമായി കളിച്ചു. 1976-ൽ അവർ ടിബിലിസി വനിതാ ഇന്റർസോണൽ നേടി (മായ ചിബുർദാനിഡ്‌സെയെ മറികടന്ന്). 1977-ൽ നോക്കൗട്ട് പരമ്പരയിലെ ആദ്യ റൗണ്ടിൽ ഫതലിബെക്കോവ റഷ്യയിലെ സോചിയിൽവച്ച് വാലന്റീന കോസ്ലോവ്സ്കായയ്‌ക്കെതിരെ 6: 2 (+4 −0 =4) എന്ന സ്കോറിന് വിജയിച്ചുവെങ്കിലും സെമിഫൈനലിൽ പശ്ചിമ ബെർലിനിൽവച്ച് അല്ല കുഷ്‌നീറിനോട് 3½: 6½ (+2 −5 =3) എന്ന സ്കോറിന് പരാജയപ്പെട്ടു. 1977-ൽ ഫതലിബെക്കോവയ്ക്ക് വനിതാ ഗ്രാൻഡ്മാസ്റ്റർ പദവി ലഭിച്ചു.

പിന്നീടുള്ള വനിതാ ലോക ചെസ് ചാമ്പ്യൻഷിപ്പുകളിൽ മുൻകാല വിജയം ആവർത്തിക്കാൻ അവർക്ക് കഴിഞ്ഞില്ല. 1979 ലെ അലിക്കാന്റിലെ വനിതാ ഇന്റർസോണൽ മത്സരത്തിൽ ആറാം സ്ഥാനത്തും 1982 ലെ ബാഡ് കിസിൻഗെനിലെ വനിതാ ഇന്റർസൊണലിൽ ഫതലിബെക്കോവ എട്ടാം സ്ഥാനത്തുമായിരുന്നു.

1994 ൽ, ഐറിന കുലിഷ്, ഗലിന സ്ട്രൂട്ടിൻസ്കായ, ടാറ്റിയാന റോഷിൻ എന്നിവർ ഉൾപ്പെടുന്ന റഷ്യൻ വനിതാ ടീമിനായി 31-ാമത് ചെസ് ഒളിമ്പ്യാഡിൽ ഫറ്റാലിബെകോവ മത്സരിച്ചു. വനിതാ ലോക സീനിയർ ചെസ് ചാമ്പ്യൻഷിപ്പിൽ (2000,2001,2004) മൂന്ന് തവണ വിജയിയും വനിതാ യൂറോപ്യൻ സീനിയർ ചെസ്സ് ചാമ്പ്യൻഷിപ്പ് (2007,2008) രണ്ട് തവണ വിജയിയുമാണ്.

## അവലംബം

വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1947-ൽ ജനിച്ചവർ
ജെ എസ് അടൂർ

ഒരു നയകാര്യവിദഗ്ദനും എഴുത്തുകാരനും ഗവേഷകനും സാമൂഹ്യപ്രവർത്തകനുമാണ് **ജെ എസ് അടൂർ** എന്നറിയപ്പെടുന്ന ജോൺ സാമുവൽ. ഐക്യരാഷ്ട്രസഭയിലെ ഉദ്യോഗസ്ഥൻ, വിവിധ സർക്കാരിതര സംഘടനകളുടെ ആഗോള ഡയറക്ടർ തുടങ്ങി വിവിധ പദവികൾ വഹിച്ചിട്ടുണ്ട്. ബോധിഗ്രാമത്തിന്റെ സ്ഥാപകനാണ്.

യുണൈറ്റഡ് നേഷൻസ് ഡെവലപ്മെന്റ് പ്രോഗ്രാം ഗ്ലോബൽ ഡയറക്ടറും വേൾഡ് സോഷ്യൽ ഫോറത്തിന്റെ മുഖ്യ സംഘാടകരിൽ ഒരാളുമായിരുന്നു. കേന്ദ്ര ആസൂത്രണ കമ്മിഷനിൽ ഗവേണൻസ് വർക്കിംഗ് കമ്മറ്റി അംഗവും കേന്ദ്ര മനുഷ്യാവകാശ കമ്മിഷനിൽ പരിശീലകനുമായിരുന്നു. പൂനെ സർവകലാശാലയിൽ നിന്ന് ബിരുദാനന്തര ബിരുദവും പിഎച്ച്ഡിയും കരസ്ഥമാക്കി.. 2021-ൽ  കെപിസിസിയുടെ പബ്ലിക് പോളിസി അധ്യക്ഷനായി ജെഎസ് അടൂരിനെ നിയമിക്കുകയുണ്ടായി. ജെഎസ് അടൂരിന്റെ മലയാളത്തിൽ ഇറങ്ങിയ യാത്ര അനുഭവ പുസ്തകമാണ് മാപ്പുയ് മിങ്ങായ് ദം റോ.

## അവലംബം

വർഗ്ഗം:എഴുത്തുകാർ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:നയകാര്യ വിദഗ്ദർ
വർഗ്ഗം:ജീവിച്ചിരിക്കുന്നവർ
ദഗ്ഗുബതി പുരന്ദേശ്വരി

**ദഗ്ഗുബതി പുരന്ദേശ്വരി** (ജനനം, 1959 ഏപ്രിൽ 22) ആന്ധ്രാപ്രദേശ് സ്വദേശിയായ ഒരു രാഷ്ട്രീയപ്രവർത്തകയാണ്. അവർ ഭാരതീയ ജനതാ പാർട്ടിയുടെആന്ധ്രാപ്രദേശ് ഘടകത്തിന്റെ പ്രസിഡന്റാണ്. നിലവിൽ രാജമുണ്ട്രി ലോക്സഭാ മണ്ഡലത്തെ പ്രതിനിധീകരിച്ച് ലോക്സഭാംഗമായി സേവനമനുഷ്ഠിക്കുന്നു.

## ആദ്യകാലം
1959 ഏപ്രിൽ 22 ന് മുൻ ആന്ധ്രാ മുഖ്യമന്ത്രിയും നടനുമായിരുന്ന എൻ. ടി. രാമറാവുവിൻ്റെയും അദ്ദേഹത്തിന്റെ ഭാര്യ ബസവരമ്മ താരകറാവുവിന്റെയും  മകളായി അവർ ജനിച്ചു. ചെന്നൈയിലെ ചർച്ച് പാർക്കിലെ സേക്രഡ് ഹാർട്ട് മെട്രിക്കുലേഷൻ ഹയർ സെക്കൻഡറി സ്കൂളിൽ നിന്നാണ് അവർ സ്കൂൾ വിദ്യാഭ്യാസം നേടിയത്. മാതാപിതാക്കളുടെ രണ്ടാമത്തെ മകളായ അവർക്ക് 7 സഹോദരന്മാരും 3 സഹോദരിമാരുമുണ്ട്. ചെന്നൈയിലെ സൌത്ത് ഇന്ത്യൻ എജ്യുക്കേഷനൽ ട്രസ്റ്റ് ആന്റ്  വിമൻസ് കോളേജിൽ നിന്നും (പിന്നീട് ബഷീർ അഹമ്മദ് സയീദ് കോളേജ് ഫോർ വിമൻ എന്ന് പുനർനാമകരണം ചെയ്യപ്പെട്ടു) ബാച്ചിലർ ഓഫ് ആർട്സ് ബിരുദം നേടിയതിനേത്തുടർന്ന് 1996 ൽ ജെമോളജിക്കൽ ഇൻസ്റ്റിറ്റ്യൂട്ട് ഓഫ് ഇന്ത്യയിൽ നിന്ന് ജെമ്മോളജി ഡിപ്ലോമ നേടി. പിന്നീട് 1997ൽ ഹൈദരാബാദ് ഇൻസ്റ്റിറ്റ്യൂട്ട് ഓഫ് ജെം ആൻഡ് ജ്വല്ലറി എന്ന കമ്പനി സ്ഥാപിച്ചു. ഇംഗ്ലീഷ്, തെലുങ്ക്, തമിഴ്, ഹിന്ദി, ഫ്രഞ്ച് എന്നീ അഞ്ച് ഭാഷകൾ വായിക്കാനും എഴുതാനും സംസാരിക്കാനും അവൾക്ക് കഴിയും. ഇന്ത്യൻ നൃത്തരൂപമായ  കുച്ചിപ്പുടിയിൽ അവർ ഒരു ബഹുമുഖ പ്രതിഭയാണ്. 1979 മെയ് 9 ന് ദഗ്ഗുബതി വെങ്കിടേശ്വര റാവുവിനെ വിവാഹം കഴിച്ച അവർക്ക് നിവേദിത എന്ന മകളും ഹിതേഷ് ചെഞ്ചുറാം എന്ന മകനും ഉണ്ട്.

## രാഷ്ട്രീയ ജീവിതം
2023 മുതൽ ആന്ധ്രാപ്രദേശിലെ ഭാരതീയ ജനതാ പാർട്ടിയുടെ സംസ്ഥാന പ്രസിഡന്റാണ് പുരന്ദേശ്വരി. 2009 ൽ സംസ്ഥാനത്തെ മാനവ വിഭവശേഷി മന്ത്രാലയത്തിൽ സഹമന്ത്രിയായും 2012 ൽ വാണിജ്യ വ്യവസായ മന്ത്രാലയത്തിലും അവർ സേവനമനുഷ്ഠിച്ചിട്ടുണ്ട്.

പതിനഞ്ചാം ലോക്സഭയിൽ ഇന്ത്യൻ നാഷണൽ കോൺഗ്രസിന്റെ പാർലമെന്റംഗമായി ആന്ധ്രാപ്രദേശിലെ വിശാഖപട്ടണം നിയോജകമണ്ഡലത്തെ അവർ പ്രതിനിധീകരിച്ചിരുന്നു. മുമ്പ് ഇന്ത്യൻ നാഷണൽ കോൺഗ്രസിൽ നിന്ന് 14-ാം ലോക്സഭയിൽ ബാപട്ല നിയോജകമണ്ഡലത്തെയും പ്രതിനിധീകരിച്ചിരുന്നു. അന്നത്തെ യുണൈറ്റഡ് പ്രോഗ്രസീവ് അലയൻസ് സർക്കാർ ആന്ധ്രാപ്രദേശിന്റെ വിഭജനം അനുകൂലിച്ചതോടെ പ്രതിഷേധത്തിന്റെ ഭാഗമായി ഇന്ത്യൻ നാഷണൽ കോൺഗ്രസിൽ നിന്ന് രാജിവച്ച ശേഷം 2014 മാർച്ച് 7 ന് ഭാരതീയ ജനതാ പാർട്ടി ചേർന്നു.

2014ലെ ലോക്സഭാ തിരഞ്ഞെടുപ്പിൽ രാജംപേട്ടിൽ നിന്ന് ബിജെപി ടിക്കറ്റിൽ മത്സരിച്ച പുരന്ദരേശ്വരി പരാജയപ്പെട്ടു. പിന്നീട് അവർ ബി.ജെ.പി. മഹിളാ മോർച്ച പ്രഭാരി ആയി നിയമിക്കപ്പെട്ടു. 2023 ജൂലൈ 4 ന് അവർ ആന്ധ്രാപ്രദേശിലെ ഭാരതീയ ജനതാ പാർട്ടിയുടെ പ്രസിഡന്റായി നിയമിതയായി.

2024 ലെ ഇന്ത്യൻ പാർലമെന്റ് പൊതുതെരഞ്ഞെടുപ്പിൽ രാജമുണ്ട്രി ലോക്സഭാ മണ്ഡലത്തിൽ നിന്ന് അവർ ലോക്സഭയിലേയ്ക്ക് തിരഞ്ഞെടുക്കപ്പെട്ടു.

അവരുടെ വാഗ്മിത്വവും വൈകാരികമായ  പ്രസംഗങ്ങളും അവർക്ക് "ദക്ഷിണേന്ത്യയുടെ സുഷമ സ്വരാജ്" എന്ന പദവി നേടിക്കൊടുത്തു.

## അവലംബം

വർഗ്ഗം:ലോക്സഭയിലെ വനിതാ അംഗങ്ങൾ
വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1959-ൽ ജനിച്ചവർ
വർഗ്ഗം:കേന്ദ്രസഹമന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ


## പുറംകണ്ണികൾ

* Biographical sketch, Parliament of India
* Official Website of D. Purandeswari